Μια Πολιτικη Πολιτισμου - Κοινωνιολογια (BKS.0140267)\nΑρχική > Βιβλία > Κοινωνικές Επιστήμες > ΜΙΑ ΠΟΛΙΤΙΚΗ ΠΟΛΙΤΙΣΜΟΥ\nΜΙΑ ΠΟΛΙΤΙΚΗ ΠΟΛΙΤΙΣΜΟΥ\nΜΟΡΙΝ Ε., ΝΑΙΡ Σ. στην κατηγορία ΚΟΙΝΩΝΙΟΛΟΓΙΑ\nΣυγγραφέας: ΜΟΡΙΝ Ε., ΝΑΙΡ Σ.\nΜετάφραση: ΑΣΤΕΡΙΟΥ ΕΛΕΝΗ\nΔεν υπάρχει ακόμη καμιά πολιτική απάντηση στις γιγάντιες προκλήσεις τις οποίες αντιπροσωπεύει το γίγνεσθαι που ζούμε. Οι κοινωνίες μας μοιάζουν να τρέχουν αχαλίνωτα προς ένα μέλλον που είναι αδύνατο να αποκρυπτογραφηθεί. Η κρίση την οποία γνωρίζει η ιδέα της προόδου συνοδεύεται από την ανικανότητα να σκεφτόμαστε -όλοι μαζί- τα τοπικά και παγκόσμια προβλήματα. Αυτή η δραματική αφασία της σκέψης συνδυάζεται με συγκεκριμένες αλλά τμηματικές γνώσεις, με μια γραφειοκρατικοποιημένη τεχνοεπιστήμη που κόβει την πραγματικότητα σε φέτες και αφήνει τον κάθε άντρα και την κάθε γυναίκα στη σύγχυσή τους. Και παντού, όπως ξέρουμε, εμφανίζονται αγανάκτηση, έλλειψη ανεκτικότητας και φανατισμοί...\nΑυτό το δίφωνο βιβλίο θέλει να αντιδράσει εναντίον αυτού του φοβερού ιστορικού ιλίγγου. Πρέπει να αλλάξει ο ρυθμός. Πρέπει να τροποποιηθεί το παρόν, να επανακαθορίσουμε τη ζωή από κοινού, να επεξεργαστούμε μια πραγματική πολιτική πολιτισμού. Πρόκειται για μια αναγκαία αναγέννηση, που θα αποκαθιστούσε επιτέλους το ανθρώπινο ον ως μέσο, στόχο, αντικείμενο και υποκείμενο της πολιτικής.\nΜΙΑ ΠΟΛΙΤΙΚΗ ΠΟΛΙΤΙΣΜΟΥ (BKS.0140267)\nΜΙΑ ΠΟΛΙΤΙΚΗ ΠΟΛΙΤΙΣΜΟΥ BKS.0140267 ΜΟΡΙΝ Ε., ΝΑΙΡ Σ. ΜΟΡΙΝ Ε., ΝΑΙΡ Σ. ΚΟΙΝΩΝΙΟΛΟΓΙΑ ΜΙΑ ΠΟΛΙΤΙΚΗ ΠΟΛΙΤΙΣΜΟΥ


Ο Μιχάλης Γρηγορίου νέος προπονητής της ΑΕΛ – Elassonanews.gr\nΟ Μιχάλης Γρηγορίου νέος προπονητής της ΑΕΛ\n8 Αυγούστου 2019 18:15 8 Αυγούστου 2019 223\nΜετά την συναινετική και σε εξαιρετικό κλίμα λύση της συνεργασίας με τον κ. Gordan Petric, τον κ. Aleksandar Jovic και των συνεργατών τους και λόγω του ότι ο χρόνος που απομένει για την έναρξη του πρωταθλήματος είναι μόλις 15 ημέρες, η ΠΑΕ ΑΕΛ προχώρησε στην άμεση πρόσληψη προπονητή και συνεργατών του.\nΠρώτος προπονητής της ΠΑΕ ΑΕΛ θα είναι ο κ. Μιχάλης Γρηγορίου.\nΟ Μιχάλης Γρηγορίου είναι 45 ετών και έχει κάνει σημαντική καριέρα στην Super League σε εθνικό και ευρωπαϊκό επίπεδο με τις ομάδες του Ατρόμητου, Πανιωνίου, Κέρκυρας και άλλες, με περισσότερα από 150 παιχνίδια στην Super League και 8 παιχνίδια στο UEFA Europa League με Ατρόμητο (ΑΙΚ Στοκχόλμης πρόκριση & Φενέρμπαξε) και Πανιώνιο (Κοριτσά Αλβανίας πρόκριση & Μακάμπι Τελ Αβίβ).\nΒοηθός προπονητή θα είναι ο Δημήτρης Γελαδάρης, προπονητής τερματοφυλάκων ο Βαγγέλης Φιλιππής, πρώτος προπονητής φυσικής κατάστασης ο Γιάννης Γεωργιάδης με συνεργάτη τον Μπάμπη Παναγούλη και σκάουτερ και αναλυτής αγώνων ο Βασίλης Καλογιάννης.\nΌλο το προπονητικό τιμ είναι της αμέσου επιλογής του κ. Μιχάλη Γρηγορίου.\nPrevious ArticleΣε νέα γραφεία ο Κυνηγετικός Σύλλογος ΕλασσόναςNext ArticleΠαρέμβαση Θανάση Παιδή – Να αποζημιωθούν οι παραγωγοί στο Αμούρι Ελασσόνας


(Προς Πώληση) Κατοικία Διαμέρισμα || Θεσσαλονίκη Κέντρο/Θεσσαλονίκη - 70 τ.μ, 2 Υ/Δ, 125.000€\nΦΑΛΗΡΟ πωλείται εξαιρετικό πλήρως ανακαινισμένο διαμέρισμα 70τ.μ. στον 2ο όροφο με ασανσέρ. Αποτελείται από 2 υπνοδωμάτια , σαλοκουζίνα και μπάνιο. Διαθέτει ατομική θέρμανση με φυσικό αέριο , κλιματισμό , θωρακισμένη πόρτα και οικονομικά κοινόχρηστα. Βρίσκεται σε κεντρικό σημείο με άμεση πρόσβαση σε αστικές συγκοινωνίες , αγορά και στάση metro. Ιδανικό για ιδιοκατοίκηση αλλά και για εκμετάλλευση. Τιμή: 125.000€ Περισσότερες πληροφορίες στο: www.lamprakirealestate.gr, Τηλέφωνο Επικοινωνίας: 2310949596, 6945903332, Lampraki Real Estate Όλες οι παραπάνω πληροφορίες βασίζονται σε πληροφορίες που έχει προσκομίσει ο ιδιοκτήτης στο γραφείο μας, οι οποίες υπόκεινται σε τυχόν τυπογραφικά λάθη ή αλλαγή τιμής από τον ίδιο. Στην υπόδειξη του ακινήτου είναι απαραίτητη η υπόδειξη της αστυνομικής ταυτότητας ή του ΑΦΜ. Lampraki real estate Διεύθυνση: Γρηγ.Λαμπράκη 94-96 (Στάση ΙΚΑ) Ανω Τούμπα Θεσσαλονίκη τ.κ 54351 Τηλ Κέντρο 2310 94 95 96 fax 2310 94 95 98 www.lamprakirealestate.gr Email info@lamprakirealestate.gr\nΦΑΛΗΡΟ πωλείται εξαιρετικό πλήρως ανακαινισμένο διαμέρισμα 70τ.μ. στον 2ο όροφο με ασανσέρ. Αποτελείται από 2 υπνοδωμάτια , σαλοκουζίνα και μπάνιο. Διαθέτει ατομική θέρμανση με φυσικό αέριο , κλιματισμό , θωρακισμένη πόρτα και οικονομικά κοινόχρηστα. Βρίσκεται σε κεντρικό σημείο με άμεση πρόσβαση σε αστικές συγκοινωνίες , αγορά και στάση metro. Ιδανικό για ιδιοκατοίκηση αλλά και για εκμετάλλευση. Τιμή: 125.000€ Περισσότερες πληροφορίες στο: www.lamprakirealestate.gr, Τηλέφωνο Επικοινωνίας: 2310949596, 6945903332, Lampraki Real Estate\nΚατά την επίσκεψη μου, στην ιστοσελίδα αγγελιών των ακινήτων σας , εντόπισα το ακίνητο με περιγραφή: (Προς Πώληση) Κατοικία Διαμέρισμα || Θεσσαλονίκη Κέντρο/Θεσσαλονίκη - 70 τ.μ, 2 Υ/Δ, 125.000€, Κωδ.345598, e-agentsID: 1144412 και επιθυμώ να επικοινωνήσετε μαζί μου. Ευχαριστώ!!!


«Στιγμές» σκληρού ανταγωνισμού | δημοκρατία\n«Στιγμές» σκληρού ανταγωνισμού\n«Είναι στιγμές» που ο ανταγωνισμός στα κανάλια χτυπάει κόκκινο. Κάτι τέτοιο πρόκειται να γίνει από την ερχόμενη Δευτέρα 23 Ιανουαρίου στην απογευματινή ζώνη των δύο μεγάλων τηλεοπτικών σταθμών.\nΗ νέα καθημερινή σειρά του ΑΝΤ1, που κάνει πρεμιέρα στις 19.00, απέναντι από τα «Κλεμμένα όνειρα» του Mega, υπόσχεται δράση, δυνατή πλοκή και σασπένς. «Είναι ωραίο να υπάρχει και κάτι άλλο που να μπορεί να επιλέξει να δει ο τηλεθεατής. Είναι όμορφο να υπάρχουν δουλειές και είναι κρίμα να έχουμε μονοπώλιο» μας λέει η Αντιγόνη Δρακουλάκη, η μία εκ των πρωταγωνιστών του νέου προγράμματος. Τη συναντήσαμε σε ένα από τα διαλείμματα των γυρισμάτων που έγιναν την περασμένη Τρίτη σε πολυτελές κτήμα στη Βάρη, κοντά στη Σχολή Ευελπίδων. Αν και το γύρισμα ξεκίνησε στις 4 το απόγευμα και ολοκληρώθηκε στις 3 το πρωί, επικρατούσε πολύ καλή διάθεση. Αλλωστε, το σκηνικό αφορούσε το πάρτι που διοργάνωσε ο μεγαλογιατρός Πέτρος Κροντηράς (Σταύρος Ζαλμάς) για τα γενέθλιά του, ο οποίος είναι παντρεμένος με τη Μαργαρίτα (Μπέσυ Μάλφα). «Εγώ είμαι αρχιτέκτων και κόρη του χειρουργού Δημοσθένη Ζακυνθινού (Κώστας Αρζόγλου) και σύζυγος του επίσης χειρουργού Ανδρέα Μαράτου (Πέτρος Λαγούτης), που εργάζονται και είναι μέτοχοι στην κλινική του Κροντηρά. Το βράδυ του πάρτι, ο «μπαμπάς» μου θα πετάξει μια… βόμβα μεγατόνων που θα κλονίσει τη χρόνια φιλία των δύο οικογενειών. Είναι μια σειρά που έχει ανατροπές, ίντριγκες, πάθη. Κυρίως, όμως, είναι πολύ κοντά σε αυτό που ζούμε σήμερα, την ανασφάλεια. Εκεί που νομίζεις ότι όλα πάνε καλά, ξαφνικά ανατρέπονται» μας αποκαλύπτει η Αντιγόνη. Κι εκείνη άλλωστε έχει νιώσει τους κραδασμούς της οικονομικής κρίσης, αφού μπορεί το φινάλε των «Μυστικών της Εδέμ» που πρωταγωνιστούσε να προβλήθηκε πριν από λίγο καιρό, αλλά τα γυρίσματα είχαν ολοκληρωθεί από πέρυσι το Πάσχα, αφήνοντάς την έτσι χωρίς δουλειά. Ωστόσο, σε αυτή τη νέα της συνεργασία παραμένει πιστή στο ραντεβού της με τους τηλεθεατές, αφού ναι μεν αλλάζει κανάλι, αλλά δεν αλλάζει ώρα. Στη σειρά πρωταγωνιστούν ακόμη οι Γιώργος Νινιός, Βασίλης Μπισμπίκης, Μαριλίτα Λαμπροπούλου, Τζένη Μπότση, Πέτρος Μπουσουλόπουλος, Κώστας Σόμμερ, η νεαρή Πηνελόπη Πλάκα, ενώ τη σκηνοθεσία υπογράφουν ο Στράτος Μαρκίδης και ο Γιάννης Βασιλειάδης.\nΗ ιστορία ξεκινάει όταν η Ζωή (Πηνελόπη Πλάκα), που βρίσκεται στη φυλακή, μαθαίνει ότι η μητέρα της (Μπέσυ Μάλφα), την οποία δεν γνώρισε ποτέ και είχε για πεθαμένη, είναι ζωντανή και ξεκινά από Θεσσαλονίκη για Αθήνα, διψώντας για εκδίκηση.


Holger Fromme (Avantgarde Acoustic)\nΠείτε μας την γενική σας εντύπωση από το εφετεινό σόου...\nΠρέπει να σας πω πως είμαι εντυπωσιασμένος από τον επαγγελματισμό που διακρίνει τον χώρο των audiophile s στην Ελλάδα. Σε αντίθεση με άλλες εκθέσεις όπου το στοιχείο του υπερφυσικού είναι έντονα παρόν, εδώ όλοι φαίνονται περισσότερο ειλικρινείς και εκλεπτυσμένοι. Ερχεται κάποιος και σου ζητάει να ακούσει κάτι από έναν δικό του δίσκο και η μουσική είναι εξαιρετική!\nΤα ηχεία σας είναι αρκετά ιδιαίτερα, τουλάχιστον με τα συνήθη μέτρα και σταθμά. Πείτε μας μερικά πράγματα για την εταιρία και την φιλοσοφία της.\nΗ φιλοσοφία μας είναι αρκετά απλή, στην πραγματικότητα και έχει τις ρίζες της τριάντα χρόνια πίσω, όταν -φοιτητής τότε- αποφάσισα να αγοράσω το πρώτο μου στερεοφωνικό. Την εποχή εκείνη ήταν το πρώτο πράγμα που αγόραζες, πριν το αυτοκίνητο, τη μοτοσυκλέτα ή ότι άλλο σχετικό...\nΝαι... το ίδιο συνέβαινε κι εδώ...\n... μπήκα σε ένα ειδικό κατάστημα και είδα κάποια ηχεία που μου φάνηκαν ιδιαίτερα, τοποθετημένα σε μία γωνία. Τον ρώτησα τί ήταν και μου είπε "Klipschorns" και έβαλε να ακούσουμε, πολύ δυνατά, Dark Side of the Moon. Εμεινα έκπληκτος και τα αγόρασα. Το δωμάτιό μου ήταν τότε το μισό περίπου από αυτό που βρισκόμαστε τώρα και όπως καταλαβαίνετε άκουγα σε πολύ υψηλές στάθμες. Την εποχή εκείνη, βεβαίως, οι αναφορές μας προέρχονταν κυρίως από live και το ηχείο εκείνο ήταν πραγματικά εκπληκτικό. Πολλά πράγματα δεν ήταν άψογα, αλλά ήταν εξαιρετικά κοντά στην αίσθηση της ζωντανής μουσικής όπως την είχα τότε.\nΥποθέτω ότι, ως φοιτητής ζούσατε τότε μόνος σας, εσείς και τα Klipschorn...\n...ναι και άρχισα να αναρωτιέμαι τί ήταν αυτό που τα έκανε τόσο διαφορετικά και ιδιαίτερα, οπότε άρχισα να διαβάζω σχετικά. Θυμάμαι ότι είχα παραγγείλει ένα ειδικό βιβλίο για χοάνες από το πανεπιστήμιο της Δρέσδης που τότε βρισκόταν στην Ανατολική Γερμανία και είχε κάνει μισό χρόνο να φτάσει στα χέρια μου! Το βιβλίο είχε γραφτεί το 1952 και περίεγραφε μαθηματικά μια τέτοια χοάνη και εκείνη την περίοδο πήρα την αρχική μου απόφαση ότι τα ηχεία αυτού του είδους θα πρέπει να είναι κυκλικά. Εφτιαξα την πρώτη μου χοάνη με το χέρι, μοντελοποιώντας την τομή της με υπολογιστή της εποχής ο οποίος μου έδωσε τις συντεταγμένες κάποιων σημείων που σχεδίασα σε χαρτί μιλιμετρέ. Το υλικό που χρησιμοποίησα ήταν υαλονήματα και διάφορα ειδη γύψου. Την μονάδα την σχεδίασε ο Matthias Ruff, ο οποίος είναι από τότε ο μηχανικός των μεγαφώνων της Avantgarde. Οταν τελειώσαμε, είχαμε στα χέρια μας το πρώτο μας ηχείο που ήταν ένα... Trio αυτό που σήμερα έχει εξελιχθεί στο μεγάλο μας μοντέλο.\nΠώς φθάσατε από ένα φοιτητικό πρωτότυπο σε εταιρία κατασκευής ηχείων;\nΑυτό που φτιάξαμε μας άρεσε και αποφασίσαμε να πάμε σε μία έκθεση να το δείξουμε. Διαλέξαμε την IFA, η οποία τότε ήταν πραγματικά τεράστια και διαρκούσε, αν δεν κάνω λάθος, δέκα ολόκληρες ημέρες.\nΣτο γνωστό Hall για το High End;\nΟχι, τότε δεν υπήρχε κάτι τέτοιο, είμασταν όλοι μαζί και μάλιστα απέναντί μας βρισκόταν το περίπτερο της Astra. Σε όλη την έκθεση διάφοροι με ρωτούσαν αν οι κεραίες μας πιάνουν RTL ή το "τάδε" κανάλι. Οι περισσότεροι δεν είχαν ξαναδεί τέτοια ηχεία... Δύο άνθρωποι, εγώ και ο Matthias, βγάλαμε και τις δέκα μέρες. Στο τέλος δεν μπορούσαμε να μιλήσουμε καλά και κάποιοι μας περνούσαν για μεθυσμένους...\nΑπό την άλλη βεβαίως θα πρέπει να παραδεχτείτε ότι, πράγματι, τα Avantgarde είναι διαφορετικά από τα συνηθισμένα ηχεία...\n... ναι, βεβαίως δεν μπορούσαμε να φτιάχνουμε τις χοάνες με τον τρόπο που φτιάξαμε το πρώτο Trio! Aπευθυνθήκαμε σε Γερμανικά πανεπιστήμια για τον τρόπο με τον οποίο θα μπορούσαμε να παράγουμε μεγάλους αριθμούς από τις χοάνες μας με ακρίβεια. Το ABS που χρησιμοποιούμε -με χύτευση υπό πίεση- είναι ακριβό ως υλικό και το κόστος του καλουπιού επίσης σημαντικό αλλά είναι το καλύτερο. Εχει πολύ καλές ακουστικές ιδιότητες και μπορούμε να το χρωματίσουμε σε πολλά χρώματα.\n"Εμπαιναν στο δωμάτιο μας σε διάφορες εκθέσεις και έλεγαν "Α χα! μία χοάνη" βάζοντας τα χέρια στο στόμα τους και μας χλεύαζαν χωρίς καν να ακούσουν... "\nΠόσο γρήγορα μπήκε η Avantgarde στην αγορά;\nΓια να είμαι ειλικρινής, μετά από όλα αυτά περίμενα ότι η πορεία μας θα είναι γρήγορη αλλά, αντιθέτως, υπήρξε πολύ αργή! Πολλοί άνθρωποι αποδείχθηκαν προκατειλημμένοι με τις χοάνες. Εμπαιναν στο δωμάτιο μας σε διάφορες εκθέσεις και έλεγαν "Α χα! μία χοάνη" βάζοντας τα χέρια στο στόμα τους και μας χλεύαζαν χωρίς καν να ακούσουν... Οταν ήλθε η ώρα να αποφασίσουμε το πώς θα αντιμετωπίσουμε αυτή την κατάσταση, καταλήξαμε στο να συνεχίσουμε απλώς την δουλειά μας. Φροντίζαμε κάθε φορά να έχουμε εξαιρετικό ήχο και σιγά σιγά μπήκαμε στην αγορά. Σήμερα, μπορώ να σας πω ότι ανεβαίνουμε πολύ γρήγορα.\nΥποθέτω ότι πρόκειται για μια συνηθισμένη ερώτηση, αλλά θα την κάνω: Γιατί θεωρείτε ότι οι χοάνες είναι καλύτερες από τα συμβατικά ηχεία;\nΗ απάντηση μπορεί να είναι πολύ μεγάλη αλλά υπάρχει και η απλή εκδοχή της: Οι μονάδες που φορτίζονται από χοάνη είναι πολύ πιο αποδοτικές από τις αντίστοιχες συμβατικές με ίδια διάμετρο. Αν πάρετε ένα μεγάφωνο οκτώ ιντσών και το φορτίσετε με μία χοάνη, η έξοδος του θα είναι εικοσαπλάσια! Αν συμβιβαστείτε με το μήκος της χοάνης και την διάμετρο του μεγαφώνου, επειδή στην πραγματικότητα δεν χρειάζεστε τόσο μεγάλη αύξηση της απόδοσης, τότε καταλήγετε σε μια μονάδα η οποία έχει μεγάλη απόδοση αλλά πολύ μικρότερη μάζα. Σκεφτείτε ότι ένα δεκάιντσο μεγάφωνο έχει κινούμενη μάζα περίπου 50 γραμμαρίων και εμείς μπορούμε να την μειώσουμε στα πέντε γραμμάρια. Αντιλαμβάνεσθε ότι οι δυνατότητες για απόδοση λεπτομερειών, για μεγαλύτερη ταχύτητα και μικρότερους χρωματισμούς είναι μεγάλες.\nΠοιά είναι η πιο κρίσιμη παράμετρος στην σχεδίαση ενός τέτοιου ηχείου;\nΟι περισσότεροι, νομίζουν ότι είναι η σχεδίαση της χοάνης αλλά αυτό πραγματικά δεν είναι δύσκολο, από την στιγμή που έχεις το σωστό μαθηματικό μοντέλο. Αν χρησιμοποιήσεις ένα τέτοιο μοντέλο για να σχεδιάσεις μία χοάνη για τα 100Hz με στόμιο 4 ιντσών, θα πάρεις την μονάδα για το Trio, ακόμη κι αν προσπαθείς εκατό χρόνια. Αντίθετα το δυσκολότερο είναι η σχέση μεταξύ μεγαφώνου και χοάνης. Υπάρχουν εδώ πολλές επιλογές και είναι όλες κρίσιμες. Η χοάνη είναι ένα κομμάτι πλαστικού, από μόνη της δεν κάνει τίποτε...\nΠοιές είναι οι ουσιώδεις διαφορές μεταξύ των Avantgarde και άλλων παρόμοιων σχεδιάσεων Υπάρχουν, τελικώς, δυνατότητες διαφοροποίησης;\nΕχουμε τις δικές μας απόψεις για κάποιες παραμέτρους από τις οποίες η σημαντικότερη είναι βεβαίως η διατομή. Οι χοάνες ηχείων όπως τα Κlipsch είναι ιδανικές -κατά την άποψή μου- για την κάλυψη μεγάλων χώρων, όπως είναι οι κινηματογραφικές αίθουσες ή οι αίθουσες συναυλιών των 500 ή των 1000 θέσεων. Εμείς νομίζουμε ότι η κατευθυντικότητα αυτή δεν χρειάζεται σε ένα περιβάλλον audiophile και θεωρούμε ότι οι κυκλικές χοάνες είναι οι καλύτερες για αυτή την εφαρμογή. Δεύτερον έχουμε χρησιμοποιήσει ένα υλικό που είναι περισσότερο αδρανές ακουστικά, το οποίο κατά την άποψή μας εισάγει μικρότερους χρωματισμούς, μετάαποφεύγουμε γενικώς να χρησιμοποιούμε οδήγηση με αύξηση της πίεσης (σ.σ. compression drivers -μία τεχνική που επιβάλλει την τοποθέτηση ενός στομίου με διατομή μικρότερη αυτής του μεγαφώνου, επιλογή που αυξάνει την ηχητική πίεση). Στις περισσότερες μονάδες μας η χοάνη έχει στόμιο με διάμετρο ίση αυτής του μεγαφώνου. Η αύξηση της πίεσης χρησιμοποιήται για την αύξηση της απόδοσης αλλά στην περίπτωση των audiophile ηχείων αυτό δεν είναι απαραίτητο. Τέλος, πιστεύουμε στην απλότητα: Σχεδιάζουμε κάθε μονάδα μας ώστε να συμπληρώνει ιδανικά τις υπόλοιπες ενός συγκεκριμένου συστήματος και ρυθμίζουμε κάθε σύστημα στο πεδίο του χρόνου με την κατάλληλη τοποθέτηση κάθε μονάδας σε σχέση με τις υπόλοιπες. Δεν χρησιμοποιούμε φίλτρα μεταξύ μονάδων για τις μεσαίες και τις υψηλές συχνότητες και δεν καταφεύγουμε σε αντιστάσεις για να εξισώσουμε τις ευαισθησίες.\nΠώς βλέπετε την πορεία σας τα αμέσως επόμενα χρόνια;\nΘα έχετε παρατηρήσει ότι δεν έχουμε την τάση να αλλάζουμε τις γραμμές των προιόντων μας. Η εμπειρία μας από την συγκεκριμένη αγορά είναι ότι, τις περισσότερες φορές, αυτό που μετρά δεν είναι τόσο η τιμή ενός προιόντος όσο το να καλύπτει τις ανάγκες του χρήστη και προς αυτή την κατεύθυνση έχουμε δουλέψει μέχρι σήμερα. Ετσι, πιστεύω πως όλες μας οι σειρές είναι πλήρεις. Αυτή την περίοδο έχουμε στραφεί προς τα ενισχυτικά και παράγουμε τελικούς ενισχυτές και προενισχυτές. Σχεδιάζουμε επίσης έναν προενισχυτή phono ο οποίος θα πολώνει την κεφαλή με ένα μικρό ρεύμα dc ώστε να μηδενίζονται τα προβλήματα που υπάρχουν από ατελείς επαφές στον δρόμο του σήματος όταν αυτό στιγμιαία μηδενίζεται. Τα αποτελέσματα μας έχουν καταπλήξει...


Thalassa Hotel (Ελλάδα Αμμουλιανή) - Booking.com\nThalassa Hotel (Ξενοδοχείο), Αμμουλιανή (Ελλάδα) προσφορές\nΞενοδοχείο Thalassa Hotel\nΑμμουλιανή, Αμμουλιανή, 63075, Ελλάδα – Πολύ καλή τοποθεσία - εμφάνιση χάρτη\nΤο ξενοδοχείο βρίσκεται σε πολύ κοντινή απόσταση από το λιμάνι της Αμμουλιανής, είναι πολύ εύκολα προσβάσιμο, τόσο με τα πόδια όσο και με αυτοκίνητο. Κοντά σε αυτό υπάρχουν όλα τα απαραίτητα που θα χρειαστεί ένας επισκέπτης (φαρμακείο, μαγαζιά, σούπερ μάρκετ κ.λπ.). Το δωμάτιο ήταν αρκετά ευρύχωρο, τα κρεβάτια απλά υπέροχα, μας χάρισαν έναν άνετο και ξεκούραστο ύπνο! Το προσωπικό ήταν εξυπηρετικότατο, πάντοτε ευδιάθετο και ήταν εκεί για να λύσει κάθε μας απορία με μεγάλη προθυμία. Το προσφερόμενο πρωινό ήταν απλά υπέροχο και ιδιαίτερα χορταστικό! Υπήρχε ποικιλία στις επιλογές και τα υλικά φαινόταν ότι είναι φρέσκα και ποιοτικά! Η συνολική μου εμπειρία από τη διαμονή μου εδώ είναι κάτι παραπάνω από υπέροχη! Αν ποτέ σας βγάλει ο δρόμος στο υπέροχο νησάκι της Αμμουλιανής, τότε αυτό το κατάλυμα είναι μια επιλογή που θα σας πρότεινα ανεπιφύλακτα!\nΤο πρωινο πλουσιο,νοστιμο και ειχες την δυνατοτητα να το φας στο δωματιο σου!!!πολυ ωραια διακοσμηση!!\nΌλα ήταν άψογα, το ξενοδοχείο βρίσκεται κοντά στο χωριό της Αμμουλιανής αλλά ταυτόχρονα είναι και σε ήσυχο μέρος. Ότι χρειαστείτε υπάρχει σε μικρή απόσταση. Το πρωινό φανταστικό και οι ποσότητες τεράστιες, υπάρχει και καφές. Στο ξενοδοχείο υπάρχει και μια πολύ ωραία έκθεση από χειροποίητες κατασκευές της υπεύθυνης. Το συστήνουμε ανεπιφύλακτα.\nπολύ καλό πρωινό πολύ ευγενικοί οικοδεσπότες και προσωπικό πολύ όμορφο δωμάτιο μεγάλο μπάνιο καθαριότητα πολύ καθαρό μεγάλο μπαλκόνι κατάλυμα εξαιρετικό κοντά στο κέντρο σούπερ μάρκετ πολύ κοντά η μία κυρία οικοδεσπότης είναι θαυμάσια καλλιτέχνης φτιάχνει υπέροχες κατασκευές χρησιμοποιώντας υλικά της θάλασσας θα λατρέψετε την διακόσμηση του ξενοδοχείου...\nΦανταστικοί οικοδεσπότες.υπεροχο προσεγμένο πρωινό.\nΤο Thalassa Hotel είναι καταπληκτικό και βρίσκεται σε πολύ καλή τοποθεσία. Τα δωμάτια πεντακάθαρα και άνετα. Οι κυρίες που είναι υπεύθυνες ευγενέστατες και πολύ φιλικές. Το συνιστώ!!!\nΕξαίσιο πρωινό, ευχάριστο προσωπικό και πολύ καθαρό δωμάτιο\nΥπέροχο πρωινό. Καθαρό δωμάτιο. Το νησί μαγευτικό. Αξίζει η ενοικίαση βάρκας για βόλτα στα κοντινά νησάκια.\nΌλα τα υπόλοιπα μου άρεσαν, , για αυτό και τόσο μεγάλη βαθμολογία σε ξενοδοχείο. Το προσωπικό άψογο, η τοποθεσία σε βοηθάει να μην περνεις το αμάξι και να πηγαίνεις με τα πόδια στο κέντρο, πεντακάθαρα πραγματικά και πολύ ωραίο πρωινό που κάθε μέρα έχει και κάτι διαφορετικό.\nΠολύ φιλόξενη οι ιδιοκτήτες...Ευχαριστο περιβάλλον...πολυ καλο πρωινό!!!\nΕξασφαλίστε μια εκπληκτική τιμή στο Thalassa Hotel - με βαθμολογία 9,1 από πρόσφατους επισκέπτες.\n«Το ξενοδοχείο βρίσκεται σε πολύ κοντινή απόσταση από το λιμάνι της Αμμουλιανής, είναι πολύ εύκολα προσβάσιμο, τόσο με τα πόδια όσο και με αυτοκίνητο.»\n«Το πρωινο πλουσιο,νοστιμο και ειχες την δυνατοτητα να το φας στο δωματιο σου!!!πολυ ωραια διακοσμηση!!»\n«Όλα ήταν άψογα, το ξενοδοχείο βρίσκεται κοντά στο χωριό της Αμμουλιανής αλλά ταυτόχρονα είναι και σε ήσυχο μέρος. Ότι χρειαστείτε υπάρχει σε μικρή απόσταση.»\n«πολύ καλό πρωινό πολύ ευγενικοί οικοδεσπότες και προσωπικό πολύ όμορφο δωμάτιο μεγάλο μπάνιο καθαριότητα πολύ καθαρό μεγάλο μπαλκόνι κατάλυμα εξαιρετικό κοντά στο κέντρο σούπερ μάρκετ πολύ κοντά η μία...»\n«Φανταστικοί οικοδεσπότες.υπεροχο προσεγμένο πρωινό.»\n«Το Thalassa Hotel είναι καταπληκτικό και βρίσκεται σε πολύ καλή τοποθεσία. Τα δωμάτια πεντακάθαρα και άνετα. Οι κυρίες που είναι υπεύθυνες ευγενέστατες και πολύ φιλικές. Το συνιστώ!!!»\n«Εξαίσιο πρωινό, ευχάριστο προσωπικό και πολύ καθαρό δωμάτιο»\n«Υπέροχο πρωινό. Καθαρό δωμάτιο. Το νησί μαγευτικό. Αξίζει η ενοικίαση βάρκας για βόλτα στα κοντινά νησάκια.»\n«Όλα τα υπόλοιπα μου άρεσαν, , για αυτό και τόσο μεγάλη βαθμολογία σε ξενοδοχείο.»\n«Πολύ φιλόξενη οι ιδιοκτήτες...Ευχαριστο περιβάλλον...πολυ καλο πρωινό!!!»\n9,1 Εξαιρετικό 135 σχόλια 100% αυθεντικές εμπειρίες επισκεπτών\nΣε απόσταση μόλις 300μ. από το λιμάνι της Αμμουλιανής, το Thalassa Hotel προσφέρει δωμάτια με δωρεάν Wi-Fi και μπαλκόνι. Οι επισκέπτες θα βρουν καταστήματα και παραδοσιακές ταβέρνες που σερβίρουν φρέσκο ψάρι σε απόσταση 3 λεπτών με τα πόδια.\nΌλα τα δωμάτια στο Thalassa διαθέτουν τηλεόραση. Το ιδιωτικό μπάνιο έχει ντους.\nΗ παραλία Αλυκές απέχει 1 χιλιόμετρο. Η Αμμουλιανή συνδέεται ακτοπλοϊκά με την ακτή Τρυπητή που βρίσκεται απέναντι.\nΤο Thalassa Hotel υποδέχεται επισκέπτες της Booking.com από 20 Ιουν 2014.\nΠότε θα θέλατε να μείνετε στο Thalassa Hotel;\n4 λόγοι για να επιλέξετε το Thalassa Hotel\n· 135 σχόλια\n«Το ξενοδοχείο βρίσκεται σε πολύ κοντινή απόσταση από το λιμάνι της Αμμουλιανής, είναι πολύ εύκολα προσβάσιμο, τόσο με τα πόδια όσο και με αυτοκίνητο. Κοντά σε αυτό υπάρχουν όλα τα απαραίτητα που θα χρειαστεί ένας επισκέπτης (φαρμακείο, μαγαζιά, σούπερ μάρκετ κ.λπ.). Το δωμάτιο ήταν αρκετά ευρύχωρο, τα κρεβάτια απλά υπέροχα, μας χάρισαν έναν άνετο και ξεκούραστο ύπνο! Το προσωπικό ήταν εξυπηρετικότατο, πάντοτε ευδιάθετο και ήταν εκεί για να λύσει κάθε μας απορία με μεγάλη προθυμία. Το προσφερόμενο πρωινό ήταν απλά υπέροχο και ιδιαίτερα χορταστικό! Υπήρχε ποικιλία στις επιλογές και τα υλικά φαινόταν ότι είναι φρέσκα και ποιοτικά! Η συνολική μου εμπειρία από τη διαμονή μου εδώ είναι κάτι παραπάνω από υπέροχη! Αν ποτέ σας βγάλει ο δρόμος στο υπέροχο νησάκι της Αμμουλιανής, τότε αυτό το κατάλυμα είναι μια επιλογή που θα σας πρότεινα ανεπιφύλακτα!»\n«Όλα ήταν άψογα, το ξενοδοχείο βρίσκεται κοντά στο χωριό της Αμμουλιανής αλλά ταυτόχρονα είναι και σε ήσυχο μέρος. Ότι χρειαστείτε υπάρχει σε μικρή απόσταση. Το πρωινό φανταστικό και οι ποσότητες τεράστιες, υπάρχει και καφές. Στο ξενοδοχείο υπάρχει και μια πολύ ωραία έκθεση από χειροποίητες κατασκευές της υπεύθυνης. Το συστήνουμε ανεπιφύλακτα. »\n«πολύ καλό πρωινό πολύ ευγενικοί οικοδεσπότες και προσωπικό πολύ όμορφο δωμάτιο μεγάλο μπάνιο καθαριότητα πολύ καθαρό μεγάλο μπαλκόνι κατάλυμα εξαιρετικό κοντά στο κέντρο σούπερ μάρκετ πολύ κοντά η μία κυρία οικοδεσπότης είναι θαυμάσια καλλιτέχνης φτιάχνει υπέροχες κατασκευές χρησιμοποιώντας υλικά της θάλασσας θα λατρέψετε την διακόσμηση του ξενοδοχείου...»\n«Υπέροχο πρωινό. Καθαρό δωμάτιο. Το νησί μαγευτικό. Αξίζει η ενοικίαση βάρκας για βόλτα στα κοντινά νησάκια. »\n«Όλα τα υπόλοιπα μου άρεσαν, , για αυτό και τόσο μεγάλη βαθμολογία σε ξενοδοχείο. Το προσωπικό άψογο, η τοποθεσία σε βοηθάει να μην περνεις το αμάξι και να πηγαίνεις με τα πόδια στο κέντρο, πεντακάθαρα πραγματικά και πολύ ωραίο πρωινό που κάθε μέρα έχει και κάτι διαφορετικό. »\nΠαροχές του Thalassa Hotel\nΔιαβάστε πριν κάνετε κράτηση Το Thalassa Hotel δέχεται ειδικά αιτήματα - προσθέστε τα στο επόμενο βήμα!\nΑριθμός αδείας: 12328\nΜπορώ να σταθμεύσω το αυτοκίνητό μου στο Thalassa Hotel;\nΣτους επισκέπτες του Thalassa Hotel παρέχονται οι ακόλουθες επιλογές στάθμευσης (ανάλογα με τη διαθεσιμότητα):\nΤι μπορεί να κάνει κανείς στο Thalassa Hotel;\nΤο Thalassa Hotel προσφέρει τις ακόλουθες δραστηριότητες/υπηρεσίες (μπορεί να ισχύουν χρεώσεις):\nΠόσο μακριά βρίσκεται το Thalassa Hotel από το κέντρο της πόλης Αμμουλιανή;\nTo Thalassa Hotel απέχει 300 μ. από το κέντρο της πόλης Αμμουλιανή.\nΠοιες είναι οι ώρες check-in και check-out στο Thalassa Hotel;\nΤο check-in στο Thalassa Hotel πραγματοποιείται από τις 12:00 και το check-out μέχρι τις 12:00.\nΠόσο κοστίζει η διαμονή στο Thalassa Hotel;\nΟι τιμές στο Thalassa Hotel μπορεί να διαφέρουν ανάλογα με τη διαμονή σας (δηλ. τις ημερομηνίες που επιλέγετε, την πολιτική του ξενοδοχείου κλπ). Εισαγάγετε τις ημερομηνίες σας για να δείτε τιμές.\nΤι τύποι δωματίων διατίθενται για κράτηση στο Thalassa Hotel;\nΟι επιλογές δωματίων στο Thalassa Hotel περιλαμβάνουν τα εξής:\nΤι είδους πρωινό σερβίρετε στο Thalassa Hotel;\nΟι επισκέπτες που μένουν στο Thalassa Hotel μπορούν να απολαύσουν πρωινό με υψηλή βαθμολογία στη διαμονή τους (βαθμολογία σχολίων επισκεπτών: 9.3).\nΚάντε κλικ εδώ για να δείτε περισσότερα ξενοδοχεία και καταλύματα κοντά σε δημοφιλή σημεία ενδιαφέροντος σε Αμμουλιανή


Ζορμπάδες και κατίνες | Athens Voice\n22.06.2005 | 16:53\nΖορμπάδες και κατίνες\nΌλα γίνονται για εσωτερική κατανάλωση. Tι κάθεσαι και ψάχνεις; Aφού οι νονοί ήταν πολιτικοί, διάλεξαν έναν δικό τους.\nΞέρει κανείς έξω από τα σύνορά μας τον Eλευθέριο Bενιζέλο; Δεν νομίζω. Kι όμως, το νέο διεθνές αεροδρόμιο στα Σπάτα βαφτίστηκε με το όνομά του. Γιατί;\nTου ΒΑΓΓΕΛΗ ΡΑΠΤΟΠΟΥΛΟΥ\nΞέρει κανείς έξω από τα σύνορά μας τον Eλευθέριο Bενιζέλο; Δεν νομίζω. Kι όμως, το νέο διεθνές αεροδρόμιο στα Σπάτα βαφτίστηκε με το όνομά του. Γιατί; Για να τον μάθουνε και οι ξένοι μάλλον. Όλα γίνονται για εσωτερική κατανάλωση. Tι κάθεσαι και ψάχνεις; Aφού οι νονοί ήταν πολιτικοί, διάλεξαν έναν δικό τους. Tόσο απλό μου φαίνεται. Kι έτσι χάθηκε η ευκαιρία να τιμήσουμε έναν άλλο Kρητικό, με τον οποίο ο Bενιζέλος ήταν φίλος αρχικά, εχθρός του στη συνέχεια. Tο συγγραφέα του «Zορμπά», που τον έχουν ακουστά σε ολόκληρο τον πλανήτη. Στην Eλλάδα όμως είναι κανόνας: ο Kαζαντζάκης διαρκώς ξανασταυρώνεται.\nYπό μία έννοια σαν να του ανταποδίδουμε ακόμα, σαράντα οκτώ χρόνια μετά το θάνατό του, τα χτυπήματα. Ποια χτυπήματα; Eμ, βέβαια, αυτά αποσιωπούνται, όπως και ο ίδιος ο συγγραφέας εξάλλου. Tο κοινό δεν έπαψε ποτέ να τον διαβάζει, ποιος όμως ασχολείται μαζί του σοβαρά στην Eλλάδα; Kαι μετά πώς να μην είμαστε ανίκανοι να τον εκμεταλλευτούμε, και αυτόν και την παγκόσμια ακτινοβολία του; Eκτός και αν δεχτούμε ότι για μας εδώ κάτι τέτοια είναι εξ ορισμού ψιλά γράμματα. Δεν γίνεται από πρόθεση, απλώς κανείς δεν ενδιαφέρεται. Tα γνωστά νεοελληνικά: δεν βαριέσαι, οχ αδερφέ, ζαμανφού. Ώσπου στο τέλος να μην ξέρεις τι είναι χειρότερο. H εκδίκηση ή η αδιαφορία; Kαι στο βάθος, ποια η διαφορά, αφού το αποτέλεσμα είναι ίδιο;\nTο όνομα του Kαζαντζάκη έρχεται και ξανάρχεται, όχι μόνο στο τοπικό αλλά στο διεθνές προσκήνιο. Δεν πρόλαβε να καταλαγιάσει ο σάλος που δημιούργησε σε όλο τον κόσμο η κινηματογραφική μεταφορά του «Tελευταίου Πειρασμού» από τον Σκορσέζε και εμφανίστηκε ο «Kώδικας Nτα Bίντσι». Σε αυτό τον «Xάρι Πότερ»-για-ενηλίκους, ο συνωμοσιολόγος Nταν Mπράουν παραπέμπει ευθέως στο μυθιστόρημα του Kρητικού, και ιδίως στα γραφόμενά του για την ερωτική σχέση Mαγδαληνής και Iησού. Eνώ ένα σωρό από τα σχετικά με τον «Kώδικα Nτα Bίντσι» βιβλία, που ξεφυτρώνουν καθημερινά σαν μανιτάρια σε δεκάδες γλώσσες, αναφέρονται εν εκτάσει στον Kαζαντζάκη και στο έργο του.\nΌσο για την Eλλάδα, τις προάλλες διάβαζα στην εφημερίδα τα της δικαστικής διένεξης ανάμεσα στους κληρονόμους του Kαζαντζάκη, μια διένεξη που ξεκίνησε μετά τον περσινό θάνατο της δεύτερης γυναίκας του. Kαι μου έκανε τεράστια εντύπωση πόσα αντίτυπα δήλωσαν ότι πουλάει ετησίως μόνο στη χώρα μας. Oγδόντα χιλιάδες, παρακαλώ. Kανονικά θα έπρεπε να φιγουράρει μονίμως στις λίστες των μπεστ σέλερ. Σιγά τις λίστες, θα μου πεις. Όταν ακόμη και οι υποτιθέμενες σοβαρές εφημερίδες στη στήλη με τα δοκίμια καταχωρίζουν βιβλία όπως «H τράπουλα της Kατίνας» της Mάρας Mεϊμαρίδη, τι περιμένεις; Οχ, καημένε, εκεί κολλάς εσύ τώρα; Eδώ γίνεται γενικά το έλα να δεις. Mιλάμε για τη χώρα της φαιδράς πορτοκαλέας.\nΣτη μέση περίπου του «Zορμπά» υπάρχει μια φράση με κεφαλαία γράμματα που λέει: «ENΘAΔE KEITAI ENAΣ PΩMIOΣ ΠOY ΣIXAINETAI TOYΣ PΩMIOYΣ». Eνώ στο δεύτερο κεφάλαιο ο Kαζαντζάκης έχει ήδη εκφράσει την απέχθειά του πανηγυρικά: «Mέσα στο βαπόρι οι τετραπέρατοι Pωμιοί, τα μάτια τ’ αρπαχτικά, τα ψιλικατζίδικα μυαλά, οι μικροπολιτικοί καβγάδες, ένα ξεκουρδισμένο πιάνο, τίμιες φαρμακερές κυράτσες, μοχθηρή, μονότονη επαρχιώτικη μιζέρια. Σου ερχόταν να πιάσεις το βαπόρι από τις δύο άκρες, να το βουτήξεις στη θάλασσα, να το τινάξεις καλά καλά, να φύγουν όλα τα ζωντανά που το μολεύουν –ανθρώποι, ποντίκια, κορέοι– και να το ανεβάσεις πάλι απάνω στα κύματα, αδειανό και φρεσκοπλυμένο».\nΌταν είχα πρωτοπιάσει το βιβλίο στην εφηβεία μου, δεν μου είχε αφήσει τέτοια αίσθηση, ανθελληνική. Tο αντίθετο μάλιστα. Kαι να φανταστεί κανείς ότι ο «Zορμπάς» βρίθει από ανάλογα, επιλήψιμα για τους Nεοέλληνες, σημεία. Όμως ήμουν μικρός, δεν καταλάβαινα. Tα επισκίαζε όλα η άλλη πλευρά, ας την πούμε φιλελληνική και σχεδόν εθνικιστική, του συγγραφέα. Έπρεπε να περάσουν χρόνια για να ανοίξουν τα μάτια μου. Aλλά και πάλι δεν είχα ακόμα δει τίποτα. Πολύ πρόσφατα έτυχε να διαβάσω την αλληλογραφία του με τον Πρεβελάκη. Aυτό ήταν το αποκορύφωμα. Tο τι λέει μέσα εκεί δεν περιγράφεται.\n11 Nοεμβρίου 1950, γράμμα από τη Γαλλία: «Όλα μου φαίνουνται καλά, εξόν από την Eλλάδα». 5 Iουλίου 1951: «Όταν συλλογίζουμαι τώρα την Eλλάδα και τους ανθρώπους που την κατοικούν και τους πιθήκους που εξευτελίζουν το Πνέμα, καπνίζει η κεφαλή μου. Mε κυνηγούν, μου κάνουν ό,τι κακό μπορούν και λυπούνται που δεν μπορούν να μ’ εξοντώσουν. Aν μπορέσω, ποτέ δεν θα ξαναπατήσω στην Aθήνα». 5 Aυγούστου 1951, γράμμα από την Iταλία: «Aυτή η αδικία κι αδιαντροπιά μού στερεώνει ακόμα την απόφασή μου να μην ξαναγυρίσω στην Eλλάδα, κι όταν μπορέσω ν’ αλλάξω υπηκοότητα». 22 Oκτωβρίου 1951, και πάλι από τη Γαλλία: «Oλοένα η λαχτάρα να μη γυρίσω στην Eλλάδα μεγαλώνει. Oλοένα, όταν συλλογίζουμαι τους γραμματιζούμενους Έλληνες, ανατριχιάζω. Διαβάζω τα περιοδικά τους, κάποτε τα γράμματά τους, η αηδία πληθαίνει. Tίποτα απ’ ό,τι τους ενδιαφέρει, δεν μ’ ενδιαφέρει. Kανένα από τα προβλήματά τους τα πνεματικά δεν με απασχολεί. Λέω: αν αυτοί ’ναι ανθρώποι, εγώ ’μαι ρινόκερος». Kαι τέλος, στις 18 Δεκεμβρίου 1952, όταν τα μυθιστορήματά του κάνουν πια πάταγο στην Eυρώπη: «Xαίρουμαι που γλίτωσα έτσι από τους Eλληνάδες».\nKαταπέλτης, όχι απλά χτυπήματα. Eμένα όμως άλλο με απασχολεί. Άραγε αλλάξαμε καθόλου από τότε; Ή μήπως όλη κι όλη η διαφορά μας είναι μια βιτρίνα εκσυγχρονισμού, μια βιτρίνα εξευρωπαϊσμού, με την οποία αγωνιζόμαστε να καμουφλάρουμε το αιώνιο χάλι μας; Tο δεύτερο μάλλον. Tουλάχιστον εγώ αυτό ψηφίζω. H Eλλάδα ποτέ δεν πεθαίνει. Ή δεν αλλάζει. Tο ίδιο κάνει. Ένας άλλος συγγραφέας μας, νομίζω ο Eμμανουήλ Pοΐδης, οίκτιρε όσους θέλουν να γίνουν Διορθωτές του Pωμαίικου. Διορθωτής του Pωμαίικου: το πιο σύντομο ανέκδοτο στον κόσμο.\nΈλα, εντάξει, κόφ’ το. Tι προσπαθείς μεσημεριάτικα, να μας χαλάσεις τη διάθεση; Πες κάτι πιο χαρούμενο, πιο αισιόδοξο. H συννεφιά φταίει, και οι βροχές Iούνιο μήνα. Mόνο το καλοκαίρι θα μας σώσει. Kαλά μπάνια! Aμήν.


Στο ψυγείο | θέατρο, théâtre, teatro, theater, theatre... world\nTag Archives: Στο ψυγείο\n3 γυναίκες κρύβουν το μυστικό «Στο ψυγείο»\n25 Οκτωβρίου, 2010 – 10:46 πμ\nΣχέσεις αλληλεξάρτησης, μίσους αλλά και αγάπης. Μια κωμωδία που φτάνει στα άκρα, που δεν αστειεύεται, μια κωμωδία όπου πρωταγωνιστεί η θεά τύχη και ένα… ψυγείο! Εξ oυ και ο τίτλος της παράστασης «Στο ψυγείο» της Μισέλ Λόου που θα παίζεται από τις 27 του μήνα στο θέατρο «Διάνα».\n«Στο ψυγείο»… οι Αλεξάνδρα Παλαιολόγου, Καίτη Κωνσταντίνου και η Σάρα Γανωτή.\nΑμερικάνικο έργο, γραμμένο το 1997, σχολιάζει με καυστικό και χιουμοριστικό τρόπο τις αδιέξοδες συζυγικές σχέσεις, τις σχέσεις εξουσίας που δημιουργούνται σε μία οικογένεια, θέμα παντοτινά επίκαιρο. Το ενδιαφέρον, στην προκειμένη περίπτωση, για τον σκηνοθέτη Λευτέρη Γιοβανίδη, είναι «ο τρόπος αντιμετώπισής του», ο οποίος είναι «ιδιαίτερα καυστικός», ενώ «ακόμη καυστικότερη είναι η λύση που δίνει η συγγραφέας». Αυτή είναι και το μυστικό της παράστασης, μυστικό που ο σκηνοθέτης δεν αποκαλύπτει. Η μόνη πληροφορία που δίνει είναι ότι το ψυγείο παίζει καταλυτικό ρόλο στην εξέλιξη της ιστορίας!\nΚι ακόμη εξηγεί ότι στη σκηνή βρίσκονται τα ήμισυ των ζευγαριών, μόνο οι τρεις γυναίκες. Οι φιγούρες των αντρών φαίνονται σε βίντεο κι ακούγονται οι φωνές τους. Οι γυναίκες, φίλες εξ ανάγκης (λόγω των συζύγων τους), διαφορετικές προσωπικότητες -η μία μορφωμένη, η άλλη περισσότερο επαγγελματίας, η τρίτη πιο δυναμική- βρίσκουν το στοιχείο που τις ενώνει: τα προβλήματα που κουβαλάνε μέσα στον γάμο τους, προβλήματα διαφορετικά εκ πρώτης όψεως αλλά στη βάση τους ίδια, και η αναζήτηση λύσης σε αυτά. «Αυτή η αναζήτηση τις οδηγεί σε μια μυστική συνωμοσία, που τις δένει για πάντα στο φινάλε». Η Καίτη Κωνσταντίνου, μαζί με την Αλεξάνδρα Παλαιολόγου πείθουν τη Σάρα Γανωτή για το μεγάλο, αναπάντεχο σάλτο στο κενό που πρέπει να κάνουν στη ζωή τους. Τι να είναι άραγε αυτό;\nΟι σχέσεις σε πρώτο πλάνο\nΤρεις γυναίκες και τρεις άντρες. Οι γυναίκες στην κουζίνα συζητούν τα συνηθισμένα, ενώ οι σύζυγοι στο σαλόνι απολαμβάνουν το ποδόσφαιρο. Ομως ένα απροσδόκητο γεγονός θα ανατρέψει το κλίμα. Με χιούμορ που… σκοτώνει, οι σχέσεις με τους άντρες τους θα έρθουν σε πρώτο πλάνο…\nΘέατρο «Διάνα» (Ιπποκράτους 7, Αθήνα, τηλ. 210- 36265-96). Παραστάσεις: Τετάρτη – Κυριακή.\nΑΝΤΙΓΟΝΗ ΚΑΡΑΛΗ, ΕΘΝΟΣ, 24/10/2010


Ελληνικό Δημόσιο Πανεπιστήμιο: Θέσεις - Απόψεις - Παρεμβάσεις: 151 Καθηγητές του Πανεπιστημίου Πατρών Καταδικάζουν τις Καταλήψεις\n151 Καθηγητές του Πανεπιστημίου Πατρών Καταδικάζουν τις Καταλήψεις\nΕκ μέρους ομάδας μελών ΔΕΠ με την επωνυμία "Κίνησης για την Προάσπιση των Ακαδημαϊκών Ελευθεριών" σας αποστέλλω ενημέρωση για μια θέση μελών ΔΕΠ του Πανεπιστημίου Πατρών επί του θέματος των καταλήψεων. Ενός φαινομένου που κυριολεκτικά έχει διαλύσει τα τελευταία χρόνια το Ελληνικό Πανεπιστήμιο, με ανυπολόγιστες και ανεπανόρθωτες επιπτώσεις κυρίως στους νέους φοιτητές που μετά από ένα «αγώνα ζωής» εξασφάλισαν την πρόσβαση στην Τριτοβάθμια εκπαίδευση.\nΗ θέση η οποία και αποτυπώνεται από το λιτό αλλά πολύ ουσιαστικό κείμενο που ακολουθεί στη συνέχεια, έχει προς το παρόν υπογραφεί (παρά το γεγονός ότι μας στερείται η δυνατότητα πρόσβασης στους χώρους του Πανεπιστημίου για σχεδόν 3 μήνες) από 151 μέλη Διδακτικού και Ερευνητικού Προσωπικού (ΔΕΠ) του Πανεπιστημίου Πατρών.\n«Οι υπογράφοντες, μέλη ΔΕΠ του Πανεπιστημίου Πατρών, θεωρούμε ότι οι Καταλήψεις είναι πράξεις βίας που οδηγούν στη διάλυση του Πανεπιστημίου και εκφράζομε την αγωνία μας για την επικρατούσα κατάσταση. Κάθε μέλος ΔΕΠ και ιδιαίτερα τα όργανα Διοίκησης, πρέπει να αναλάβουν τις ευθύνες που τους αναλογούν.»\nΗ θέση αυτή έχει βέβαια αιτιολογηθεί με πολλά emails στο announces του Πανεπιστημίου αλλά υπογράφηκε μόνο το λιτό αυτό κείμενο που διατυπώνει την θέση χωρίς καμια επιπλέον αιτιολόγηση. Η θέση αποσκοπεί στον προβληματισμό της Πανεπιστημιακής κοινότητας και κυρίως των φοιτητών (αλλά και όλης της κοινωνίας) επί του φαινομένου των καταλήψεων και των επιπτώσεων που αυτό έχει στο μέλλον του Δημόσιου Πανεπιστημίου.\nΕπισυνάπτεται αρχείο με το κείμενο και τα ονοματεπώνυμα όσων μελών ΔΕΠ που έχουν υπογράψει.\nΑναρτήθηκε από Kleanthis Thramboulidis στις 8:08 μ.μ.\nKleanthis Thramboulidis 6 Νοεμβρίου 2014 - 8:23 μ.μ.\nΗ Δημόσια παρέμβαση


CarΗellas: Το Honda Civic Type R σπάει το ρεκόρ κάθε πίστας (vid)\nΤο Honda Civic Type R σπάει το ρεκόρ κάθε πίστας (vid)\nType R Challenge το ονομάζουν οι Ιάπωνες και ο στόχος είναι ένας, να σπάσουν κάθε ρεκόρ προσθιοκίνητων σε δημοφιλείς πίστες ανά τον κόσμο.\nΣειρά είχε το Hungaroring στη Βουδαπέστη, η πίστα στην οποία το Honda Civic Type R γίνεται ο κάτοχος του νέου ρεκόρ προσθιοκίνητων, μιας και κατάφερε να ολοκληρώσει τα 2,7 χιλιόμετρα σε μόλις 2’10,19.\nΠίσω από το τιμόνι βρισκόταν ο Jenson Button και πρόκειται για την 5η ευρωπαϊκή πίστα που κατακτά το ιαπωνικό hothatch, μετά το Magny-Cours της Γαλλίας, το βελγικό Spa, το Silverstone της Αγγλίας και το Estoril της Πορτογαλίας.\nΥπενθυμίζουμε ότι κάτω από το καπό του νέου Honda Type R βρίσκεται ο 2λιτρος υπερτροφοδοτούμενος κινητήρας με τεχνολογία VTEC, ο οποίος αποδίδει 320 ίππους στις 6.500 σ.α.λ. Μέσω ενός μηχανικού κιβωτίου ταχυτήτων 6 σχέσεων, η κίνηση περνά στον εμπρός άξονα, ενώ εξοπλίζεται με διαφορικό περιορισμένης ολίσθησης.\nΔείτε στο παρακάτω βίντεο τον εντυπωσιακό γύρο!


Glory Days: ο Henk Ten Cate στον ΠΑΝΑΘΗΝΑΙΚΟ\nο Henk Ten Cate στον ΠΑΝΑΘΗΝΑΙΚΟ\nαπο σχόλιο οπαδού...\nΑπο πέρυσι ο 10 Κατε προσπαθεί να διδάξει ένα εντελώς νεο ποδοσφαιρο στην ομάδα, σε ενα κορμό παιχτών που δείχνουν πως ίσως το αντιληφθούν και το κάνουν πραξη.\nΟσοι δεν του κάνουν τους πετάει έξω. Και ας είναι καλοί μπαλαδόροι (Ιβ) ή καλά τρεχαντήρια (Μάτος). Μα μιλάμε για αλλαγή νοοτροπίας, μαθαίνοντας κάτι το εντελώς καινούργιο. Αυτό παίρνει χρόνο. Πολύ. Πάνω απο 2 σαιζον, ίσως περισσότερο. Βλέπετε όμως, ο ανθρωπος δεν είναι απατεωνάκος, να ερθει, να κανει κάποιες νίκες, να κολήσει ενσημα 2 χρόνων και να φύγει στην συνταξη. Του ζητήθηκε να φτιάξει σοβαρή ομάδα, με συγκεκριμένη προσωπικότητα, αγωνιστική νοοτροπία, και βάθος τόσο σε υποδομή όσο και σε νοοτροπία. Που και να αλλάζει μετα ο προπονητής, να μπορεί κάποιος άλλλος να συνεχίσει πάνω σε συγκεκριμένο μοτίβο.\nΟ 10Κάτε διάλεξε ως μοντέλλο όπως είναι φυσικό το Ολλανδικό πρότυπο. Γι αυτό και η επιμονή του στο 4-2-3-1. που άνετα αν εχεις τους κατάλληλους παίχτες μετατρέπεται όταν βρίσκεται σε επίθεση σε 4-3-3. Και αυτό προσπαθεί να τους περάσει. Μα αυτό απαιτεί ενεργούς ρόλους μέσα στο γήπεδο απο όλους τους παίχτες, με αλλαγή θέσεων. Γι αυτό και επιμένει τόσο σε αλλαγές θέσεων στον κάθε παίχτη, και σε τόσες δοκιμές. Εύκολο το λέτε εσείς αυτό? Ξέρετε από ποδόσφαιρο? Ξέρετε από συέργειες μελών συστήματος, Ξέρετε από αντιδράσεις ατόμων στις αλλαγές συνθηκών? Ξέρετε από αποδόσεις σε νέα συστήματα? Σας διαβεβαιώ: δύσκολα πράγματα…\nΟλος ο περυσινός χρόνος για τον προπονητή μας ήταν διάστημα προετοιμασίας. Κάθε ματς ήταν ματς προπόνησης γι αυτόν, και όχι αγώνας πρωταθλήματος, αφού εκεί δοκίμαζε τις νέες συνταγές. Πρόβα κάθε μέρα στην προπόνηση, δοκιμαστική παράσταση κάθε Κυριακή. Με κόστος φυσικά το χάσιμο βαθμών, μα με κέρδος σε βάθος χρόνου παιχτών που θα μπορούσαν να ανταποκριθούν σε διαφορετικές θέσεις ανάλογα τις ανάγκες του κάθε ματς, και διαφορετική νοοτροπία να ρέει σιγα σιγά στην ομάδα.\nΟ προπονητής πιστεύει πως στο σύγχρονο ποδόσφαιρο τα παραδοσιακά συστήματα έχουν πεθάνει. Στην εποχή μάλιστα της εύκολης και γρηγορης πληροφόρησης, αν ακολουθείς κάποιο πάγιο σύστημα, είσαι βιβλίο ανοιχτό για κάθε εχθρό που θέλει να σε νικήσει, χνρίς να χρειάζονται πλέον πληροφοριοδότες/scouters/ανιχνευτές. Σε μαθαίνει ΄λέποντας όποιον αγώνα σου θέλει, όποτε θέλει! Και σε στήνει στον τοίχο με κάποιο σύστημα αντίδοτο, αρκεί να μπορεί να το παίξει η ομάδα του.\nΟ προπονητής μας πιστεύει, σε αντίθεση πολλών άλλων, πως μια ομάδα με φιλοδοξίες πια, δεν μπορεί να είναι κάτι το νεκρό όσον αφορά το στυλ της και τα πρόσωπα που την απαρτίζουν, ένας νεκρός πίνακας νεκρής φύσης που αποτυπώνει την ίδια ουσιαστικά εικόνα κάθε φορά. Αντίθετα, θεωρεί πως οφείλει η ομάδα αυτή να μεταμορφώνεται εναλλακτικά απο πριγκίπησσα που παίζει όμορφο ποδόσφαιρο, σε φρικιαστικό τέρας που ξέρει όμως να καταβροχθίζει εναν αντίπαλο, έστω και χωρίς καμμια ομορφια στο παιχνίδι της, αναλογα με τις συνθήκες κάθε αγώνα (αντίπαλος, σπουδαιότητα αγώνα, εντος ή εκτός έδρας, Ελλάδα ή Ch. League [λιγκ ρε παιδιά, όχι λινκ που το λέτε όλοι], ανάγκης βαθμών ή όχι κλπ.). Και δουλεύει σαν σκυλι και με το κεφάλι κάτω για αυτόν τον σκοπό. Επειδή του είπαν ξεκάθαρα πέρυσι: “Δεν μας νοιάζουν τα γρήγορα αποτελέσματα, φτιάξε ομάδα και θα κριθείς του χρόνου.” Με την έννοια (υποθέτω) “αν τα αποτελέσματα είναι ενθαρυντικά, συνεχίζεις έπειτα ακόμα, προκειμένου να αποτελειώσεις το έργο σου”.\nΚαι αυτό ακριβώς κάνει. Προσπαθεί να φτιάξει ομάδα. Με τον δικό του τρόπο φυσικά, όχι των δημοσιογράφων, ή τον δικό μας.\nΤο έργο του? Δύσκολο! Αναλογιστείτε απλά:\n- Πως να αλλάξεις νοοτροπία σε μια ομάδα που την τελευταία 5ετία είχε ξεχάσει τί σημαίνει ποδόσφαιρο?\n- Πως να αλλάξεις νοοτροπία σε μια ομάδα που την τελευταία 5ετία δεν μπορούσε να αλλάξει δύο πάσες κολλητά?\n- Πως να αλλάξεις νοοτροπία σε μια ομάδα από την οποία την τελευταία 5ετία πέρασαν δεκάδες άγνωστων μισθοφόρων από τις τάξεις της και είχε καταντήσει μια νέα ΛΕΓΕΩΝΑ ΤΩΝ ΑΧΡΗΣΤΩΝ ΞΕΝΩΝ? Ζουτάουτας, Ράγκγουέλ, Ενακαρίρε, Μάριτς, Μίτου, Νιρέν Ντεμπά, Μπικόφσκι και τόσοι άλλοι “ων ούκ έστι αριθμός”… Μέχρι και Μπάκε έκατσε στον πάγκο μας!!!\n- Πως να αλλάξεις νοοτροπία σε μια ομάδα που την τελευταία 5ετία (και παραπάνω) ήταν ένα αναισχυντο πείραμα ενος άνου (χωρίς νου) Προέδρου-ιδιοκτήτη, υιού ενός πατέρα πολύ “δύσκολου” και “μυστήριου”, με κανενα επίτευγμα στην μέχρι τότε ζωή του, ο οποίος πειραματιζόταν με τον ΠΑΟ όπως με την Φερράρι του?\n- Πως να αλλάξεις νοοτροπία σε μια ομάδα που την τελευταία 5ετία κουβαλούσε επάνω της τις συνέπειες ενός εγκληματία ΙΤΑΛΟΥ, του κ. Μαλεζάνι,που κατόρθωσε σε 1,5 χρόνο να κάνει όλους τους παίχτες της ομάδας να ξεχάσουν και το λιγοστό ποδόσφαιρο που ήξεραν?\n- Πως να αλλάξεις νοοτροπία σε μια ομάδα που την τελευταία 5ετία είχε στις τάξεις της μόνο 1 παίχτη απο τον τελευταίο μεγάλο ΠΑΝΑΘΗΝΑΙΚΟ που γνωρίσαμε (Γκούμα), μιας ομάδας που διαλύθηκε στην Ριζούπολη με απίστευτα εγκλήματα της τοτε διοίκησης και ιδιοκτησίας, και που ομως διακρίθηκε με την κατάκτηση του Ευρωπαικού πρωταθλήματος (τεράστιο το ποσοστό των παιχτών που προέρχονταν απο τον Παναθηναικό σε εκείνη την ομάδα). Ο κ. Γκούμας όμως, ήταν πολύ λίγος για να συνεχίσει από μόνος του την μεταλαμπάδευση της έννοιας, μα και της πολιτισμικής ταυτότητας κάτι τόσο μεγάλου όπως του να είσαι και να λέγεσαι φορέας της Παναθηναικής ιδέας. Ισως αν είχαν μείνει μαζί του ακόμα 2-3 απο τους παλαιούς παίχτες, εκείνους που σόκαραν τόσο συχνά την Ευρώπη ρίχνοντας στο καναβάτσο εντός μα και εκτός έδρας ομάδες-μεγαθήρια, απλησίαστες για τα Ελληνικά δεδομένα, ίσως τότε να ήταν πιο εύκολο το έργο του οποιουδήποτε 10Κατε. Μα ο Γκούμας μόνος του, δε το μπορούσε. Η ιδέα Παναθηναικός σιγόκαιγε πια μόνο στους φιλάθλους του, που όμως είχαν και αυτοί εκδιωχθεί απο την ανεκδιήγητη ιδιοκτησία (πως να ξεχάσει κανείς την άδεια Λεωφόρο??? Την άδεια Θ13???)\n- Πως να αλλάξεις νοοτροπία σε μια ομάδα που την τελευταία 5ετία δεν είχε ποτέ πανω απο 2 παίχτες στην αντίπαλη περιοχή και ας έπαιζε με 2 επιθετικούς, που δε έκανε ούτε μια φορά το 1-2, ή ενα τριγωνάκι, ή εναν αυτοματισμό, που δεν είχε κανενα αγωνιστικό προσανατολισμό? Που δεν ήξερε να τα κάνει πλέον, όχι δεν μπορούσε ή δεν ήθελε…\n- Πως να αλλάξεις τέλος νοοτροπία σε μια ομάδα που την τελευταία 5ετία είχε γίνει πειραματόζωο Διοικητικών σχημάτων, με προέδρους μαριονέτες, πίσω απο τους οποίους κρυβόταν ο μεγαλομέτοχος ραλίστας, πίσω απο τον οποίο κρυβόταν ο “δύσκολος” και “μυστήριος” πατέρας του? Ποια δημόσια ή ιδιωτική τέτοια πρακτική ως διοικητική δομή εμφανίστηκε ποτέ στην ιστορία? Πότε απέδωσε τέτοιο υστερικό σχήμα-τερατούργημα????\nΦιλιππίδης –> Τζίγκερ–> Βαρδής????\nΒάλτε στην θέση του Φιλιππίδη τον γιατρό, και.. δεν αλλάζει απολύτως τίποτα!!!\nΠοιοί ήταν οι σκοποί και οι μεθοδεύσεις για όλα αυτά, ανήκουν σε άλλες αναλύσεις. Στο παρόν, ζητώ να αναλογισθείτε ένα πράγμα: Πως να αλλάξεις νοοτροπία σε μια τέτοια, και τόσο φτωχή πλέον, από κάθε άποψη, ομάδα?\n- Φτωχή από παίχτες…\n- Φτωχή από διοίκηση…\n- Φτωχή από διαθέσιμα κονδύλια για επένδυση…\n- Φτωχή από καθαρότητα σκοπων των ανθρώπων που ζουν και κινουνται γύρω της…\n- Φτωχή από μυαλό…\n- Φτωχή από συνεργασίες στο εξωτερικό περιβάλλον…\n- Φτωχή από συνέργειες στο εσωτερικό περιβάλλον…\n- Φτωχή από οράματα πλέον…\n- Φτωχή από στόχους, και όρεξη επίτευξης…\n- Φτωχή από την γνώση του χθές, μια και όλοι οι μεγάλοι της άσοι ήταν υπό διωγμό, ή είχαν διωχθεί, ή απαξιωθεί παντοιοτρόπως.\n- Φτωχή από όρεξη για οτιδήποτε νέο πλέον…\nΠως να φτιάξεις ομάδα σε ένα τέτοιο περιβάλλον? Αν δεν υπήρχε η τολμηρή αντίσταση, το αντάρτικο του κ. Βγενόπουλου, θα απαντούσαμε όλοι “Με τίποτα δεν γινόταν”… Το απαντούσαμε όντως μονολογώντας ή μεταξύ μας για χρόνια άλλωστε…\nΤώρα έχουμε κάποια ελπίδα, γιατί το ποτάμι δύσκολα γυρίζει πίσω. Οχι αδύνατον, μα δύσκολα…\n- Εχουν εμπλακεί αρκετοί Παναθηναικοί με σθένος και τόλμη. Με τα λάθη τους, μα με όρεξη για ένα καλύτερο αύριο.\n- Ο 10Κάτε προσπαθεί, στα ανθρωπίνως δυνατά πλαίσια, να αλλάξει νοοτροπία σε μια ομάδα, να την μάθει μπάλλα ξεκινώντας απο τα βασικά (με τα οποία στην Barca ας πούμε δεν έχανε χρόνο να ασχολείται…), προσπαθώντας να κρατήσει κάποιες απαραίτητες ισορροπίες ανάμεσα σε φυγόκεντρες δυνάμεις ισχυρών διοικητικών προσωπικοτήτων (Βγενό, αδερφια, Τζίγκερ…), και ισχυρών κλικών/παρατάξεων μέσα στην ίδια την ομάδα, σε επίπεδο παραγόντων μα και παιχτών, μέσα σε χρόνιες αρρωστημένες καταστάσεις που κατέτρωγαν σίγουρα την ίδια την ομάδα, και παίζοντας κάθε Κυριακή πλέον το κεφάλι του!!! Στημένος δηλαδή τον τοίχο!!!\nΠόσο καλά τα καταφέρνει?? Ας το αναλογιστούμε όσο λιγότερο προκατειλλημένα γίνεται:\n- Πέρυσι παίξαμε για πρώτη φορά επαρκώς ανεκτή μπάλλα σε καποια ματς, πατώντας περιοχή, αλλάζοντας επι τελους την μπάλλα, και κυρίως: βγάζοντας γκολ, ρε γμτ! ΓΚΟΛ!!! Πρώτη επίθεση πέρυσι αν θυμάμαι καλά….\n- Πέρυσι αποκτήσαμε κάποιους καλούς παίχτες, και αναμορφώθηκαν κάποιοι απο τους υπάρχοντες.\n- Σήμερα έχουμε καλύτερους παίχτες μετά από πολλά χρόνια, και όχι χειρότερους.\n- Σήμερα παίζουμε για πρώτη φορά κατά διαστήματα όμορφη μπάλλα (με Αρη, Γαλατά, Λάρισα…)\n- Σήμερα βλέπουμε την μπάλλα να κυλάει και στο κακόμοιρο το χορτάρι, αντί να κάνει υπερατλαντικά ταξίδια γιόμας… (εχουμε δρόμο ακομα σε αυτο, μα φαίνεται πια η αλλαγή…)\n- Σήμερα βλέπουμε πως ο Νινης, που παρα λίγο να καταστραφεί απο τον Πεσέιρο, δουλεύεται σωστά και του δίνονται αγώνες με μέτρο, προφανώς με γνώμονα τόσο την βελτίωση του παίχτη, όσο και το συμφέρον του Παναθηναικού.\n- Σήμερα βλέπουμε μια ομάδα να τρέχει επι 90′ σκάζοντας κάθε αντίπαλο στο τρέξιμο (βασικό στο ποδόσφαιρο, μην το ξεχνάμε - και δεν συγκρίνω με τις Ελληνικές ομάδες, θυμηθείτε τους ισπανούς μετά το 80′)\n- Σήμερα αγοράζουμε παίχτες με συγκεκριμένο προφίλ, για συγκεκριμένους ρόλους μέσα στο γήπεδο, που το απαιτεί ο προπονητής. Οχι παίχτες για συγκεκριμένες θέσεις. Κάλυψη ρόλου ζητάει ο 10 Κατε, όχι κάλυψη θέσης, και ας μην αρέσει σε πολλούς.\n- Σήμερα έχουμε ήδη ξεκαθάρισμα της ομάδας απο παίχτες αστείους για τα δεδομένα του Παναθηναικού, και απο παίχτες που δεν μπορούσαν να ενταχθούν στο πλαίσιο που θέλει να φτιάξει ο Ολλανδός, ακόμα για αν αυτό στεναχώρησε κάποιους απο εμάς (Ιβανσιτς, Μάτος). Προσωπική μου μάλιστα γνώμη ήταν πάντα πως είναι καλοί παίχτες, μα όχι για την ομάδα μας. Για μικρότερες. Μην τρελλαίνεστε με τον Ιβ στην Μαιντς, περιμένετε να πάει σε μεγαλύτερη ομάδα να δούμε αν μπορεί εκεί να κάνει τα ίδια. Και μην ξεχνάτε τι δήλωσαν οι προπονητές της ομάδας του όταν μας τον πούλησαν: δεν κάνει για μεγάλη ομάδα, παλιάς εποχής παίχτης…\n- Σήμερα οι παίχτες μας δεν διαλέγουν ματς, κι αν το κάνουν τους τρώει η μαρμάγκα! Ενθουσιάστηκα όταν είδα τον προπονητή μας να σκύβει με ντροπή το κεφάλι όταν σκόραρε ο Βυντρα στο 45′ με Λάρισα. Το ίδιο μόλις είχα κάνει κι εγώ. Γιατί δεν το αξίζαμε! Ντρεπόταν αντί να πανηγυρίζει όταν πετυχαίναμε τον στόχο μας, γιατί “με τέτοιες εμφανίσεις” λέει, “διώχνουμε τον κόσμο απο τ α γήπεδα”…! Και τα μπινελίκια στα αποδυτήρια ήταν το πρώτο δείγμα του τι θα ακολουθήσει, αν ξαναγίνει. Κατά ένα παράξενο τρόπο, στο Β’ ημίχρονο άρχισαν να τρέχουν. Και με την είσοδο του Νίνη… άρχισαν τα ωραία…\n- Σήμερα σχεδόν όλοι νοιώθουν κάποια ελπίδα για ένα καλύτερο αύριο… Και όσοι δε το νοιώθουν ακομα, θα το νοιώσουν αναγκαστικά πολυ σύντομα πια, γιατί οι επιλογές του προπονητή δείχνουν πως πιέζεται πλέον να παρουσιάσει κάποια δείγματα απο την απόδοση της ορχήστρας του, αφού μέχρι στιγμής μόνο μεμονωμένες πρόβες βλέπαμε, και πρόβες κακοφωνίας μάλιστα, αναγκαστικές πριν από κάποια παράσταση (αν έχετε πάει ποτέ ως παρατηρητές σε πρόβες πριν απο παράσταση, θα ξέρετε πόσο άσχημες δείχνουν)\nΟ προπονητής δείχνει αποφασισμένος να μας παρουσιάσει σύντομα δείγματα της δουλειάς του, ξέροντας πάντα πως στόχος του πρωταρχικός δεν είναι αυτός, μα ότι του ζήτησε φέτος η Διοίκηση: Το πρωτάθλημα!\nΚαθήστε για λίγο δίπλα στην ομάδα, όπως πολύ σοφά ζητάνε τόσοι και τόσοι εδώ μέσα, μα και σε τόσα άλλα φόρα (forum, fora: αν και Ελληνικότατη λέξη, ας μάθουμε έστω και την ξένη εκδοχή της…)\nΥποστηρίξτε λίγο τον τεχνικό μας, αναλογιζόμενοι:\n1- είμαστε άραγε τόσο πιό έξυπνοι απο αυτόν?\n2- ξέρουμε άραγε τόσο περισσότερο ποδόσφαιρο απο αυτόν?\n3- γνωρίζουμε την ομάδα τόσο καλύτερα απο αυτόν?\n4- στην τελική (που λέτε και εσείς) θέλουμε σίγουρα πιο πολύ απο αυτόν την επιτυχία?\n1- ισως… Μα απο μόνο του δεν λέει τίποτα…\n2- αποκλείεται. Αλλοιώς δεν θα είμασταν φίλαθλοι, αρθρογράφοι, ή οτιδήποτε άλλο επαγγελόμαστε, αλλά προπονητές. Μόνο και μόνο το ότι έχει την δική του ιστορία στο ποδοσφαιρο (έπαιξε και λίγη μπαλιτσα κάποτε βρε αδερφέ…, έλεος δλδ…) μαρτυράει πως μάλλον ξέρει κάτι παραπάνω απο μπάλλα απο εμάς.\n3- μα, τους βλέπει να αποδίδουν κάθε μέρα μέσα στις προπονήσεις, και τους κρίνει σε κάθε αγώνα που δίνουν εξετάσεις… Πως είναι δυνατόν να γνωρίζουμε εμείς καλύτερα?\n4- εκτός απο λίγους απο εμάς, που ζουν όλη την εβδομάδα για το επόμενο παιχνίδι, το 99% απο εμάς γυρνάει σπίτι του, και ενίοτε συζητάει και για τον ΠΑΟ μας. Ενώ αυτός ξέρει καθημερινά πως κρινεται η προσωπικότητα του, η εργασία του, το ίδιο του το τομάρι απο κάθε λογής καρύδι (καρυδιάς μάλλον…) που έχει πρόσβαση στα ΜΜΕ. Αυτός πασχίζει για ένα καλύτερο προσωπικό του αύριο, ή έστω για μια υστεροφημία. σπουδαία πράγματα, που δύσκολα μπορούμε να κατανοήσουμε, εκτός αν έχουμε περάσει απο κάποια παρόμοια θέση… Και τον καίει ο πυρετός της δημιουργίας. Οποιος έχει δημιουργήσει κάτι στην ζωή του με κόπο, θα ξέρει πως είναι να σε καίει ο πυρετός αυτός. Και το δείχνει ο άμοιρος, το δείχνει πάντα…\nΜε 2 λέξεις (χμμμ, 2???)\nΑΦΗΣΤΕ ΡΕ ΤΟΝ ΠΡΟΠΟΝΗΤΗ ΜΑΣ ΝΑ ΔΟΥΛΕΨΕΙ ΑΠΕΡΙΣΠΑΣΤΟΣ!\nΑΦΗΣΤΕ ΤΟΥΣ ΑΛΛΟΥΝ ΝΑ ΤΟΝ ΠΟΛΕΜΟΥΝ.\nΕΧΕΙ ΧΙΛΙΑΔΕΣ ΕΧΘΡΟΥΣ, ΔΕΝ ΤΟΥ ΦΤΑΝΟΥΝ? ΝΑ ΕΧΕΙ ΚΙ ΕΜΑΣ????\nΕ Λ Ε Ο Σ ΠΙΑΑΑΑΑ:!!!!!\nΑΦΗΣΤΕ ΝΑ ΤΟΝ ΠΟΛΕΜΟΥΝ ΟΙ ΣΩΤΗΡΑΚΟΠΟΥΛΟΧΕΛΑΚΗΔΕΣ ΚΑΙ ΟΙ ΣΥΝ ΑΥΤΟΙΣ… ΟΙ ΘΡΗΝΟΙ ΚΑΙ ΟΙ ΣΥΝ ΑΥΤΟΙΣ. ΚΑΙ Ο ΚΑΘΕ ΕΣΩΤΕΡΙΚΟΣ ΑΧΘΡΟΣ ΚΑΙ ΟΙ ΣΥΝ ΑΥΤΩ!!!ΔΕΝ ΦΤΑΝΟΥΝ ΑΥΤΟΙ????\nΕ Λ Ε ΟΟΟΟΟΟ Σ:!!!!!\nΥΓ1. Το έχω γράψει αρκετές φορές, θα το γράφω συνέχεια, μπας και το καταλάβουν κάποιοι: Ο Σερ Φέργκιουσον έτρωγε πατάτες στο κεφάλι τα πρώτα του χρόνια στο Μαντσεστερ!!! Τον τρίτο χρόνο τον είχαν μάλιστα πάρει στο κυνήγι! Σκεφτείτε το λίγο: αν είχαν καταφέρει να τον διώξουν, να φέρουν κάποιον… καλύτερο…, φαντάζεστε πόσο φτωχότερη θα ήταν η ManU σήμερα? Πόσο φτωχότερο θα ήταν το Αγγλικό ποδόσφαιρο σήμερα? Πόσο φτωχότερο θα ήταν το παγκόσμιο ποδόσφαιρο σήμερα? Θα θέλατε να είστε ένας τέτοιος? Καποιος που θα είχε καταφέρει να… φάει τον… Φέργκιουσον? ΟΚ, μπορεί να μην είναι Φέργκι ο δικός μας, μπορεί να μην γίνει ποτέ. Μα, ποιός το ξέρει? Ποιός θα τα βάλει με την ιστορία? Ποιός θα τα βάλει με το μέλλον μας?>??>>???\nΥΓ2. Μην βιαστείτε να πείτε κάποιοι πως αν είχα δει παλιότερες ομάδες μας, δε θα τολμούσα να υποστηρίζω οσα υποστηρίζω… Αυτήν την τόσο χιλιοειπωμένη καραμέλλα. Φίλοι μου, δεν είστε μόνοι. Είμαι 47 ετών. Μεγάλωσα και γαλουχήθηκα με Βερόν και ντεΜέλλο, Μπουμπλή και Μπιστάκη (τον θυμάται κανείς?), Δομάζο και Αλβαρέζ, Δεληκάρη και Τερζανίδη, μετέπειτα Ρότσα και Γαλάκο, Σαραβάκο και Ζάετς, Βαζέχα και Ολιζαντέμπε. Και τόσους δεκάδες άλλους παιχταράδες που θα έπρεπε να γράφω μέρες (έλεος, ξέρω, το παράκανα…) για να τους χωρέσω εδώ μέσα… Λέτε να μην έχω όμορφες παραστάσεις απο τον Παναθηναικό μας? Βλέπω όμως για πρώτη φορά μετα απο χρόνια να γίνεται κάτι σοβαρό. Και για πρώτη φορά στην ιστορία του ΠΑΟ, κάτι μοναδικό: τόλμη να αλλάξει επίπεδο, τόσο με προπονητή, όσο και με παίχτες επιπέδου ΑΛΛΟΥ. Συνειδητά, και όχι μέσα από μια μεταγραφή κάποιου που πάει για σύνταξη. Γι αυτό φωνάζω τώρα… ΠΡΟΣΤΑΤΕΨΤΕ την προσπάθεια αυτή! Επωάστε την…. Ισως βγαλει κάτι πολύ καλό…\nΥΓ3. Ο Βαρδινογιάννης δεν παράτησε τα όπλα. Περιμένει το γήπεδο. Αν γίνει πραγματικότητα, τότε θα γίνει ο μεγάλος πόλεμος στο ιδιοκτησιακό. Παραμείνετε ξύπνιοι. Σε πλούσια ομάδα, και εγώ μπορώ και θέλω να είμαι πρόεδρος. Ακίνητα, και εγώ θέλω να έχω, και πάγιες εγκαταστάσεις. Την ομάδα που θέλει στήριξη βρέξει-χιονίσει, ποιός θα την προστατέψει και θα την βοηθήσει? Με την εξαίρεση του σπουδαίου Καπετάνιου (και κάποιων που δεν λησμονούνται μετά θάνατον), κανείς άλλος Βαρδινογιάννης δεν έδειξε πως νοιάζεται ή μπορεί… Γι αυτό, ξαγρυπνάτε και προσεύχεστε…\nΥΓ4. Αυτήν την δύσκολη για την ομάδα εποχή, ήταν 2-3 δημοσιογράφοι που την στήριξαν, συνειδητά ή ιδιοτελώς. Δεν μπορώ να ξέρω. Καρπετόπουλος από την σκατο-εφημερίδα που εργάζεται, και απο το gazzetta.gr, Βασιλαράς επίσης απο το gazzetta.gr, Δημήτρης Στρατής από το balla.gr, είναι λίγοι απο αυτούς που στήριξαν 10Κατε και ομάδα, με επιχειρήματα, και όχι με θέση αγώνα, και αυτό ειναι σημαντικό. Και εκατοντάδες φίλαθλοι…\nΥΓ5. Μπορεί να κάνω λάθος σε όλα τα παραπάνω, μα θα τελειώσει η φωνή μου φωνάζοντας αυτό που βλέπω και σκέφτομαι… Ετσι επιτρέπω σε κάθε φίλαθλο που όντως αγαπάει τον παναθηναικό μας να έχει διαφορετική θέση. Του ζητώ μόνο να σκέφτεται, και να είναι έτοιμος-η να αλλάξει γνώμη, και να συστρατευτεί με την ομάδα, προστατεύοντάς την και βοηθώντας την… Εστω για λίγο. Για αυτόν τον χρόνο… Αυτό το πρωτάθλημα. Καλό κουράγιο πράσινοι τρελλαμένοι…\nστις 2/02/2011 06:24:00 π.μ.\nΕτικέτες Χενκ Τεν Κατε


Αιτωλίας Κοσμάς: «Η Παπική, λεγόμενη Εκκλησία, δεν είναι καν Εκκλησία αλλά ένας εκκλησιαστικός οργανισμός και αίρεση» - ΒΗΜΑ ΟΡΘΟΔΟΞΙΑΣ\n Τελευταία ενημέρωση: 01-01-2015 | 10:02:43 - Πρώτη δημοσίευση: 01-01-2015 | 10:02:43\nΚαθημερινώς ζω φοβερές σκηνές στο γραφείο μου, όταν έρχομαι εμπρός στη στέρηση, την ασθένεια , την εγκατάλειψη, την ικεσία των χριστιανών μας για να εξοικονομήσουν ψωμί και φάρμακα. Σε αυτήν την κρίση η ιερά Μητρόπολή μας δεν έμεινε ούτε θα μείνει ποτέ αδιάφορη. Δε θέλω να κάνω διαφήμιση. Πάντοτε αντιπαθούσα την αυτοπροβολή. Όταν όμως βλέπω τόσους και τόσους να ειρωνεύονται , να συκοφαντούν, να κατηγορούν την Εκκλησία οφείλω να πω ότι η τοπική μας Εκκλησίας είναι κοντά στους δοκιμαζομένους αδελφούς.\nΚανένα δεν αφήνουμε να φύγει από το γραφείο του Επισκόπου αβοήθητο και απαρηγόρητο , όταν έχει ανάγκη. Πολύ δε γενικά αναφέρω τα συσσίτια που λειτουργούν όλο το χρόνο στο Μεσσολόγγι, στο Αγρίνιο και όχι μόνο. Τα Κοινωνικά Παντοπωλεία στο Μεσσολόγγι και στο Αγρίνιο που λειτουργούν με τη συνεργασία των Δήμων. Στο Αγρίνιο, για παράδειγμα μηνιαίως τρέφονται 1700 οικογένειες. Κοινωνικά Παντοπωλεία λειτουργούν επίσης στην Αμφιλοχία, τη Βόνιτσα, την Κατούνα και το Θέρμο από τις Ενορίες. Στο Αγρίνιο, στον Ιερό Ναό του Αγίου Δημητρίου λειτουργεί Κοινωνικό Φροντιστήριο στο οποίο φοιτούν 700 παιδιά και προσφέρουν τη διακονία τους ανιδιοτελώς περισσότεροι από 60 καθηγητές και καθηγήτριες. Κοινωνικό φροντιστήριο λειτουργεί και στην Αμφιλοχία. Σε όλα αυτά να προσθέσω και τα ενοριακά φιλόπτωχα ταμεία, δια των οποίων οι καλοί μας κληρικοί στηρίζουν πολλές δοκιμαζόμενες οικογένειες σε όλη τη Μητρόπολή μας.\nΚοινή είναι η πίστη ότι την οικονομική αυτή κρίση την έφερε η πνευματική κρίση. Ο ανθρωπος άφησε των έσω άνθρωπο του κυρίως άνθρωπο αφώτιστο, ακαλλιέργητο και έρημο. Τα αποτελέσματα τα βλέπουμε και τα ζούμε. Νομίζω , ότι αυτή τη δύσκολη περίοδο που ζούμε οφείλουμε να κηρύξουμε κυρίως τη μετάνοια. Την αληθινή, ειλικρινή και συνειδητή μετάνοια. Να καλέσουμε με ανύστακτη φροντίδα και φωνή αγάπης όλους τους συνανθρώπους μας , μεγάλους και μικρούς, νέους και νέες, να θελήσουν να επιστρέψουν στην πίστη, με αγάπη και υποακοή στο Χριστό.\nα αφήσουν την καρδιά τους να τη φωτίσει , να την αναγεννήσει, να την ανακαινίσει, να την ειρηνεύσει και να την χαριτώσει ο Χριστός, διότι αν οι χριστιανοί σήμερα αποκτήσουν ηρωικό και αληθινό φρόνημα Χριστού θα μπορέσουν να αναστήσουν τη δική τους εσωτερική ψυχολογική κατάσταση, αλλά και την οικογένειά τους και τα παιδιά τους. Παρακαλώ να εύχεσθε εμείς οι σημερινοί κληρικοί να γίνουμε αξιοι διάκονοι του Χριστού και αφού πρώτα εμείς ζούμε με συνέπεια, το Ευαγγέλιο του Χριστού, να κηρύξουμε αληθινή μετάνοια , αληθινή υπακοή στο Χριστό και αγωνιστικό φρόνημα.\nΟ Κύριος και Θεός μας Ιησούς Χριστός, προ του Πάθους του, εζήτησε και προσευχήθηκε οι μαθηταί του, αλλά και όλοι οι Χριστιανοί, να μείνουν ηνωμένοι. ‘Ίνα πάντες εν ώσι, καθώς συ πάτερ εν εμοί καγώ εν σοί, ίνα και αυτοί εν ημίν εν ώσιν, ίνα ο κόσμος πιστεύση ότι συ με απέστειλας» (Ιωάν. Ιζ, 21). Πόθος της Εκκλησίας είναι να είναι οι Χριστιανοί ηνωμένοι και γι΄π αυτό σε κάθε Θεία Λειτουργία προσευχόμαστε «υπέρ της των πάντων ενώσεως». Ναι, να είναι ηνωμένοι οι Χριστιανοί , αλλά όταν ζουν την αλήθεια του Χριστού ακαινοτόμητη, ανόθευτη και απαραβίαστη. Όλοι θέλουμε και πρέπει να θέλουμε την αγάπη και την ενότητα, ‘εν αληθεία΄’ όμως. Δυστυχώς , οι Ρωμαιοκαθολικοί, δηλαδή οι Παπικοί, δεν έχουν και δεν ζουν την ορθόδοξο αλήθεια. Ο Πάπας έχει πέσει σε αίρεση και πολλές είναι οι παπικές αιρετικές δοξασίες.\nΤο Πρωτείο και μάλιστα το αλάθητό του τον κάνει κοσμικό άρχοντα και όχι διάκονο και μιμητή του Εσταυρωμένου Ιησού Χριστού. Η Παπική, λεγόμενη Εκκλησία, δεν είναι καν Εκκλησία αλλά ένας εκκλησιαστικός οργανισμός και αίρεση. Πως έτσι θα ενωθεί η Ορθόδοξος Μια Αγία Καθολική και Αποστολική Εκκλησία; Με την αίρεση; Αν ο Πάπας και οι ακόλουθοί του αρνηθούν την αίρεση, μετανοήσουν και επιστρέψουν στους κόλπους της μίας και μόνης εν κόσμω Εκκλησίας της Ορθοδοξίας , τότε ευχαρίστως να τους δεχθεί η Εκκλησία μας. Χωρίς τη μετανοιά τους και την απομάκρυνση των αιρετικών δοξασιών τους, δεν είναι ποτέ δυνατή η ένωσις και φυσικά οι καρποί της ενότητας. Δεν είναι μια άλλη Εκκλησία ο Παπισμός, αλλά αποσχισμένη και αιρετική. Λέγεται Εκκλησία. Είναι ξένη από την αλήθεια και τη Θεία Χάρη που αγιάζει και σώζει. Τους αγαπούμε τους Παπικούς ως πρόσωπα, αλλά ως αμετανόητους δεν πρέπει να τους δεχθούμε στους κόλπους της αμωμήτου πίστεως και της Εκκλησίας μας.


Άνοιξε λογαριασμό ο Κέβιν! - Redaroume.gr\nΑρχική/ΠΟΔΟΣΦΑΙΡΟ/Άνοιξε λογαριασμό ο Κέβιν!\nΆνοιξε λογαριασμό ο Κέβιν!\nΤο πρώτο του γκολ μετά την επιστροφή του στον Ολυμπιακό πέτυχε ο διεθνής Βέλγος φορ κόντρα στον Πλατανιά κι έγινε ο 16ος παίκτης που βρίσκει τον δρόμο προς τα δίχτυα.\nΤο γκολ, που τόσο πολύ καιρό επιζητούσε όσο τίποτε άλλο, ώστε να ξεμπουκώσει», πέτυχε ο Κέβιν Μιραλάς στην εκτός έδρας αναμέτρηση με τον Πλατανιά.\nΟ διεθνής Βέλγος φορ αξιοποίησε στο 35’ το πέναλτι, που κέρδισε ο ίδιος πετυχαίνοντας σ’ εκείνο το χρονικό σημείο το 0-3 για τους «ερυθρόλευκους» και πανηγύρισε το πρώτο του τέρμα από την ημέρα, όπου επέστρεψε στους πρωταθλητές Ελλάδας\nΗ προηγούμενη φορά, όπου ο Βέλγος σούπερ σταρ είχε συνδεθεί με τα αντίπαλα δίχτυα σε ματς της Super League φορώντας τα «ερυθρόλευκα» μας βρίσκει στις 18 Απριλίου του 2012 στο εντυπωσιακό 0-4 επί του ΠΑΣ Γιάννινα στο πλαίσιο της 29ης αγωνιστικής εκείνης της περιόδου .\nΜάλιστα, ο Μιραλάς έγινε αισίως ο 16ος παίκτης του Ολυμπιακού, που συνδέεται με τα αντίπαλα δίχτυα στην φετινή Super League. Είχε προηγηθεί στην σημερινή αναμέτρηση των Περιβολίων ο … Αλεξί Ρομαό, ο οποίος στο 14’ με κοντινή προβολή αξιοποιούσε την ασίστ του Κούτρη, με τον Τογκολέζο μεσοαμυντικό να γίνεται ο 15ος «ερυθρόλευκος» σκόρερ.\nSUPER LEAGUE ΜΙΡΑΛΆΣ ΟΛΥΜΠΊΑΚΟΣ ΠΛΑΤΑΝΙΑΣ ποδοσφαιρο ΠΡΩΤΟ ΓΚΟΛ\n«Διπλό» τίτλου με «υπογραφή» Στελάρα! (Video)\nΕρυθρόλευκη “λάβα”!!! (vid)\nΓεμάτο το “ελληνικό” στοιχείο στον Παναθηναικό


Μήνυμα Δημάρχου για την Παγκόσμια Ημέρα κατά της Ενδοσχολικής Βίας (Βullying) - ΤΟΠΙΚΑ\nΣαβ 06 Μαρτίου 2021 10:43 από Η Άλλη Άποψη\n«Η σιωπή δεν σταματά τη βία»\nΗ Ενδοσχολική Βία και ο Ενδοσχολικός Εκφοβισμός, το λεγόμενο “Bullying”, αποτελεί ένα από τα σοβαρότερα σύγχρονα κοινωνικά προβλήματα με θύματα παιδιά. Το φαινόμενο δυστυχώς παίρνει ανησυχητικές διαστάσεις στην ελληνική κοινωνία και αποτελεί ένα γεγονός που καταλήγει να μένει μυστικό και να γίνεται ανεκτό από παιδιά και εφήβους, διαταράσσοντας την ψυχική και σωματική τους υγεία. Από το 2012 το Υπουργείο Παιδείας καθιέρωσε την 6η του Μάρτη ως την Παγκόσμια Ημέρα κατά της Ενδοσχολικής Βίας.\nΗ ημέρα αυτή έρχεται να ευαισθητοποιήσει τις αρχές, τους κρατικούς φορείς και την κοινωνία απέναντι στον σωματικό, λεκτικό, συναισθηματικό, σεξουαλικό και ηλεκτρονικό εκφοβισμό. Γονείς και εκπαιδευτικοί προβληματίζονται έντονα από περιστατικά bullyling όταν βλέπουν ήσυχα, ευαίσθητα ή σωματικά αδύναμα παιδιά να υφίστανται βία την οποία αποκρύπτουν είτε από φόβο είτε από ντροπή.\nΕτικέτες: παιδιά ημέρα μήνυμα αποτελεί παγκόσμια ενδοσχολικής σιωπή σταματά βία» είτε κοινωνία γονείς bullying γίνει μάρτυρες


Η ΠΟΕΔΗΝ καταγγέλλει ότι κρύβουν τον πραγματικό αριθμό των θυμάτων της γρίπης – news info greece\nΗ ΠΟΕΔΗΝ καταγγέλλει ότι κρύβουν τον πραγματικό αριθμό των θυμάτων της γρίπης\nΒολές κατά της κυβέρνησης εξαπολύει η ΠΟΕΔΗΝ με αφορμή τα κρούσμα γρίπης κατηγορώντας το υπουργείο Υγείας ότι δεν ανακοινώνει τον πραγματικό αριθμό των θυμάτων.\nΣυγκεκριμένα η ΠΟΕΔΗΝ κάνει λόγο για πλημμελή ενημέρωση για τη γρίπη από το Υπουργείο Υγείας, ενώ υποστηρίζει πως μόνο για τις ΜΕΘ υπάρχει σαφή εικόνα και προσθέτει «ως αιτίες θανάτου πολλών Ασθενών δηλώνονται οι επιπλοκές της γρίπης ή άλλο συνοδό νόσημα και όχι η γρίπη. Έτσι κρύβουν τον πραγματικό αριθμό θανάτων που προκλήθηκαν από επιπλοκές της γρίπης».\nΠαράλληλα η ΠΟΕΔΗΝ υποστηρίζει πως μόλις το 20% των υγειονομικών εμβολιάζεται για τη Γρίπη.\nΠλημμελής ενημέρωση για τη Γρίπη από το Υπουργείο Υγείας\nΧαμηλό το ποσοστό εμβολιασμού των Υγειονομικών (20% περίπου)\nΤο Υπουργείο το γνωρίζει και το κρύβει\nΝοσηλεύτρια από το Σύλλογο Αποκλειστικών νοσηλεύεται από γρίπη στη ΜΕΘ του Ευγενιδείου Νοσοκομείου\nΥποτίμηση των θανάτων από Γρίπη\n60 διασωληνωμένοι Ασθενείς σήμερα το πρωί στη λίστα αναμονής για ΜΕΘ\nΣας κοινοποιούμε στοιχεία του ΚΕΕΛΠΝΟ\nΗ κυβέρνηση προσπαθεί να θολώσει το μέγεθος του προβλήματος της εποχικής Γρίπης, για να κρύψει την κακή εικόνα του υγειονομικού συστήματος της χώρας.\nΤα Νοσοκομεία προμηθεύτηκαν εμβόλια της Γρίπης για το προσωπικό που φθάνουν στο 25% του αριθμού που υπηρετεί. Ο εμβολιασμός του υγειονομικού προσωπικού στη χώρα μας είναι προαιρετικός. Σε άλλες χώρες της Ευρώπης είναι υποχρεωτικός (Μ.Βρετανία κλπ). Στην Αμερική δεν προσλαμβάνονται ή απολύονται οι υπάλληλοι που δεν έχουν εμβολιαστεί για τη Γρίπη. Τα εμβόλια που διέθεσαν στην Δημόσια Υγεία όπως ανακοινώθηκε είναι 20.000. Το υγειονομικό προσωπικό που υπηρετεί είναι 90.000.\nΣας κοινοποιούμε σχετικά στοιχεία του ΚΕΕΛΠΝΟ για τον εμβολιασμό 2017-2018 των υγειονομικών ανά Νοσοκομείο και συνολικά. Η αδιαφορία του Υπουργείου Υγείας να ενημερώσει για την ανάγκη εμβολιασμού σχετίζεται και με τον χαμηλό αριθμό εμβολίων που προμηθεύτηκαν.\nΘΑΝΑΤΟΙ ΑΠΌ ΓΡΙΠΗ. ΚΡΥΒΟΥΝ ΘΥΜΑΤΑ ΤΗΣ ΓΡΙΠΗΣ.\nΤο ΚΕΕΛΠΝΟ ενημερώνεται από τα Νοσοκομεία κάθε ημέρα για τον αριθμό των θανάτων από Γρίπη που είναι διαπιστωμένα είτε από το quick test ανίχνευσης της Γρίπης, είτε από τα αποτελέσματα των εξετάσεων σε δείγματα που έχουν σταλεί στην Ιατρική Σχολή του Πανεπιστημίου Αθηνών. Και όμως μόνο για τις ΜΕΘ υπάρχει σαφή εικόνα.\nΜΕΘ Λίστα Αναμονής\n← Καμμένος: Είστε ψυχρός εκτελεστής-Τσίπρας: Είστε ένας νέος Αντώνης Σαμαράς\nΟ Νικολόπουλος κατέθεσε μήνυση στον Καμμένο για εκβιασμούς και απειλές →


ΗΠΑ: Ιστορικές επιτυχίες για την επαναστατική Αριστερά! – Ξεκίνημα\nΗΠΑ: Ιστορικές επιτυχίες για την επαναστατική Αριστερά!\nΗ επιτυχία της εκλογής της συντρόφισσας Κσάμα Σαγουάντ στο δημοτικό συμβούλιο του Σιάτλ με 93.682 ψήφους, που αντιστοιχούν στο 51% του συνόλου των ψηφισάντων τον περασμένο Νοέμβρη ήταν ένα γεγονός ιστορικής σημασίας για την επαναστατική Αριστερά στις ΗΠΑ, αλλά και διεθνώς. Ιστορικής σημασίας είναι επίσης το 42% των ψήφων που πήρε ο σύντροφος Τάι Μουρ στη Μινεάπολη, παρότι δεν εκλέχτηκε. Η Κσάμα Σαγουάντ και ο Τάι Μουρ ήταν υποψήφιοι της «Σοσιαλιστικής Εναλλακτικής», αδελφής οργάνωσης του «Ξ» και αμερικάνικου τμήματος της «Επιτροπής για μια Εργατική Διεθνή» – CWI.\nΗ εκλογή μιας υποψήφιας που ανοιχτά δηλώνει την σοσιαλιστική και μαρξιστική της ταυτότητα σε μια μεγάλη πόλη των ΗΠΑ, της μητρόπολης του διεθνούς καπιταλισμού, συζητήθηκε στις γραμμές του κινήματος σε όλα τα μήκη και πλάτη του πλανήτη. Συζητήθηκε βέβαια και στον αστικό τύπο της χώρας, ο οποίος με εξαιρετική ανησυχία παρακολούθησε τα αποτελέσματα. Στην πραγματικότητα, αυτά τα εκλογικά αποτελέσματα αντανακλούν το άνοιγμα μιας καινούργιας εποχής για την ταξική πάλη στην χώρα.\nΣτην συνέχεια παραθέτουμε άρθρα των σ. Κάτιας Κλείτσα και Ανδρέα Παγιάτσου, μια συνέντευξη του σ. Αχιλλέα Ακριβού από τη Ν. Υόρκη καθώς και το κείμενο της ομιλίας της σ. Κσάμα στην τελετή ανάληψης των καθηκόντων της.\nΗΠΑ: Η Κσάμα Σαγουάντ κέρδισε την μάχη στο Σιάτλ\nΗ επιτυχία της Κσάμα δεν ήρθε σαν κεραυνός εν αιθρία. Ήταν το επιστέγασμα μιας εξαιρετικά μαχητικής εκστρατείας που – σε αντίθεση με τις υποψηφιότητες των αστικών κομμάτων – στηρίχτηκε στην οικονομική στήριξη χιλιάδων απλών εργαζομένων και την ενεργητική συμμετοχή στην καμπάνια εκατοντάδων αγωνιστών. Με ποια συνθήματα, ποιες δράσεις και ποια τακτική όμως πέτυχαν οι σ. αυτό το αποτέλεσμα; Ποιες ήταν οι αντιδράσεις των αστικών επιτελείων; Διαβάστε το σχετικό άρθρο της σ. Κατερίνας Κλείτσα εδώ\nΠοια είναι η σημασία μιας τέτοιας εξέλιξης για την επαναστατική Αριστερά; Πρόκειται για κάποιο ιδιαίτερο, «αμερικάνικο» φαινόμενο ή έχει σχέση με τις εξελίξεις στην Αριστερά και σε άλλες χώρες, όπως τη Ν. Αφρική; Μπαίνουμε σε μια καινούργια εποχή; Διαβάστε το σχετικό άρθρο του σ. Ανδρέα Παγιάτσου εδώ\n«Σεισμός στο Σιάτλ»\nΠοια ήταν η αντίδραση του κατεστημένου απέναντι στην επιτυχία της «Σοσιαλιστικής Εναλλακτικής» και ιδιαίτερα της συντρόφισσας Κσάμα Σαγουάντ; Πως εκτιμάμε ότι θα κινηθεί η αστική τάξη την επόμενη περίοδο; Ποια ήταν η στάση της υπόλοιπης Αριστεράς απέναντι στην υποψηφιότητα της Κσάμα; Πως βλέπουν οι σ. τα πράγματα για την επόμενη περίοδο όσον αφορά το κίνημα και την Αριστερά; Μιλήσαμε για όλα τα παραπάνω με τον σ. Αχιλλέα Ακριβό, μέλος της «Σοσιαλιστικής Εναλλακτικής» και κάτοικο Ν. Υόρκης. Διαβάστε την συνέντευξη εδώ\nΟι παρευρισκόμενοι στην τελετή ανάληψης των καθηκόντων των μελών του Δημοτικού Συμβουλίου στο Σιάτλ, στις 6 του Γενάρη άκουσαν λόγια που είχαν να ακουστούν στην πόλη, πάνω από έναν αιώνα. Η ομιλία της Κσάμα Σαγουάντ απευθυνόταν στους εργαζόμενους και τη νεολαία, και μιλούσε γι’ αγώνες όχι μόνο για την πόλη του Σιάτλ αλλά για ολόκληρες τις ΗΠΑ, ενάντια στον καπιταλισμό και για μια σοσιαλιστική κοινωνία. Διαβάστε το κείμενο της ομιλίας της εδώ


Online Παιχνίδι Luntik παζλ με Baba ΚΑΔΔ. Παίξτε το παιχνίδι online δωρεάν Luntik παζλ με Baba ΚΑΔΔ. Κατεβάστε το παιχνίδι Luntik παζλ με Baba ΚΑΔΔ. Παιχνίδια Puzzle παιχνίδια - gr.qazgames.com\nΗ επιλογή παζλ είναι ένα χρήσιμο πράγμα που πρέπει να κάνουμε για τα παιδιά, την ανάπτυξη προσοχή, τη μνήμη, τη σκέψη.\nΠεριγραφή του παιχνιδιού Luntik παζλ με Baba ΚΑΔΔ γραμμή. Πώς να παίξετε το παιχνίδι online Η επιλογή παζλ είναι ένα χρήσιμο πράγμα που πρέπει να κάνουμε για τα παιδιά, την ανάπτυξη προσοχή, τη μνήμη, τη σκέψη. Εδώ, ο παίκτης θα έχει ένα χαρακτήρα με τον οποίο είχε συναντήσει, ενώ ψάχνει γελοιογραφίες Luntik. Αυτό Luntik είδους έχουν πολλούς φίλους και ένας από αυτούς θα εμφανιστεί σε αυτό το παιχνίδι. Ωστόσο, για να μάθετε ποιος είναι στη φωτογραφία, ο παίκτης πρέπει να συλλέγει παζλ σωστά.\nLuntik παζλ με Baba ΚΑΔΔ ( Ψηφοφορίες1, Δευτεροβάθμια Βαθμολογία: 1/5)


Στο κεφάλαιο των ψευδαισθήσεων υπάρχουν κάποια ερωτήματα που δίνονται ως ασκήσεις για τον αναγνώστη. Εδώ παρουσιάζονται οι απαντήσεις που εγώ θα έδινα σε αυτά τα ερωτήματα. Καλό θα ήταν πριν δείτε τις απαντήσεις αυτές, να προβληματιστείτε και μόνοι, προσπαθώντας να δώσετε τις δικές σας απαντήσεις.\n1.Τι θα απαντούσατε σε έναν καπνιστή που θα σας έλεγε ότι «μου αρέσει η μυρωδιά του τσιγάρου, ιδίως όταν έχω ώρα να καπνίσω»;\nΑπάντηση: Και η μυρωδιά ενός αρώματος μπορεί να μας αρέσει, δεν πασαλειβόμαστε όμως με αυτό κάθε μέρα για όλη μας τη ζωή. Όπως η γεύση, έτσι και η μυρωδιά του τσιγάρου είναι αντικειμενικά άσχημη για κάθε άνθρωπο. Ακόμα και οι καπνιστές ενοχλούνται από τον καπνό των άλλων. Ανεχόμενοι την απαίσια οσμή του καπνού, έχουν κάνει μία ακόμα παραχώρηση, όπως έχουν κάνει με την άσχημη γεύση του καπνού, προκειμένου να παίρνουν τη δόση τους. Αυτή η ψευδαίσθηση είναι σχετικά σπάνια.\n2.Τι θα λέγατε σε κάποιον που όταν κόψει το κάπνισμα λέει ότι μπαίνει σε μεγάλο πειρασμό όταν περνά μπροστά από το περίπτερο που αγόραζε τσιγάρα;\nΑπάντηση: Όσο κάπνιζα τα περίπτερα δεν ήταν για μένα απλώς πρατήρια του ναρκωτικού, αλλά πρατήρια χαλάρωσης, απόλαυσης, κατάργησης μοναξιάς, κλπ. Συνειδητοποιώντας ότι αυτές οι υπηρεσίες ήταν ψεύτικες, αμέσως διαλύθηκε κάθε πειρασμός όταν περνούσα μπροστά από τα περίπτερα.\nΤώρα πλέον βλέπω τα περίπτερα ως πρατήρια μάταιης καθυστερημένης ενόχλησης που επιπλέον οδηγεί σε πρόωρο θάνατο. Επίσης τα βλέπω σαν μικρά γραφεία της εφορίας στα οποία κάποιοι άνθρωποι πληρώνουν ένα συγκεκριμένο είδος φόρου, τον ΦΟΡΟ ΒΛΑΚΕΙΑΣ.\nΝΙΩΘΩ ΩΡΑΙΑ όταν περνώ μπροστά από περίπτερα, για τον ίδιο λόγο που νιώθω ωραία όταν βρίσκομαι με καπνιστές. Συνειδητοποιώ με μεγάλη ικανοποίηση από τι έχω γλυτώσει.\nΒρείτε τα υποσυνείδητα μηνύματα στην διπλανή διαφημιστική εικόνα. Βρείτε τα πιθανά υποσυνείδητα μηνύματα ψεύδους που κρύβει. Για να σας βοηθήσω λίγο, τι μήνυμα θέλει να μας περάσει η εικόνα κατά τη γνώμη σας;\nΑφού σκεφτείτε λίγο και δώσετε μία δική σας απάντηση, μπορείτε να πάτε εδώ και να διαβάσετε (στα αγγλικά) μία πολύ καλή ανάλυση.\nΝα και άλλη μία για όσους τους αρέσει να βασανίζουν το μυαλό τους..\nΓιατί η δερματική φαγούρα (αναφέρεται ως παράδειγμα στο βιβλίο στο κεφάλαιο των ψευδαισθήσεων) ΔΕ δημιουργεί εθισμό;\nΑπάντηση: Αν παραλληλίσουμε την ΕΝΟΧΛΗΤΙΚΗ ΦΑΓΟΥΡΑ με την καθυστερημένη ενόχληση νικοτίνης και το ΞΥΣΙΜΟ με το κάπνισμα τσιγάρων, τότε η απάντηση στο ερώτημα είναι απλή.\nΚαπνιστής δε γίνεται κάποιος απλά από τη λήψη νικοτίνης κι αυτό το είδαμε στο βιβλίο όταν εξηγήσαμε γιατί δε γίνονται καπνιστές όσοι εργάζονται σε μέρη με πολύ καπνό. Τον καπνιστή τον δημιουργούν οι ΛΑΘΟΣ ΣΥΣΧΕΤΙΣΜΟΙ που κάνει το υποσυνείδητο. Όταν λοιπόν νιώθω ενοχλητική φαγούρα δε σκέφτομαι:\n«μπορώ να τη θεραπεύσω με Ξύσιμο! (τσιγάρα)»…\nαλλά καταλαβαίνω ότι απλώς ανακουφίζεται προσωρινά με Ξύσιμο και θεραπεύεται παντοτινά με αποχή από το Ξύσιμο. Στην περίπτωση του τσιγάρου νομίζουμε το αντίθετο. Ότι η ενόχληση οφείλεται στην «έλλειψη τσιγάρων» και ότι θεραπεύεται με τσιγάρα.\nΌταν μετά από καιρό μου έχει περάσει η φαγούρα και μου τύχει μια στεναχώρια δεν υπάρχει περίπτωση να πω:\n«Ας αποκτήσω πάλι δερματική φαγούρα, έτσι ώστε η απόλαυση που θα παίρνω από το Ξύσιμο να με βοηθά στα προβλήματα της ζωής».\nΑντί αυτού ξέρω ότι η το Ξύσιμο δεν προσφέρει βοήθεια σε στεναχώριες. Προσφέρει μόνο ανακουφιστική παύση της ενόχλησης της φαγούρας. Όταν λοιπόν είμαστε στεναχωρημένοι ΞΕΡΟΥΜΕ ότι η ευχαρίστηση του Ξυσίματος δε μπορεί να απαλύνει τη στεναχώρια μας αλλά μόνο τη φαγούρα. Για το τσιγάρο όμως ΔΕΝ ΞΕΡΟΥΜΕ ότι ανακουφίζει ΜΟΝΟ την καθυστερημένη ενόχληση νικοτίνης!\nελπίζω να μη σας μπέρδεψα! :))


Άρθρα για την ομορφιά, συμβουλές για νύχια, χτενίσματα κ.α. | mamastv.gr\nΔιάφορα άρθρα για την ομορφιά\nFASHION, VIDEOS, ΟΜΟΡΦΙΑ\nΚουκλίστικα βαφτιστικά φορέματα!!\nΒαφτίζετε; Πάρτε μερικές ιδέες για την πιο όμορφη μέρα της μικρής σας! (VIDEO)\nΔεν υπάρχει τίποτα πιο εκνευριστικό από το έναν επίμονο λόξιγκα. Όσο κι αν προκαλεί γέλιο στην αρχή, καταλήγει να είναι κουραστικός. Πώς δημιουργείται όμως ο λόξιγκας; Ο λόξιγκας οι συσπάσεις αυτές επηρεάζουν τις φωνητικές χορδές στη στοματική κοιλότητα, προκαλώντας αυτόν τον ενοχλητικό κι αστείο ήχο, ενώ παράλληλα οι συσπάσεις του διαφράγματος επηρεάζουν την αναπνοή. Οι γιατροί υπογραμμίζουν πώς ο λόξιγκας συνήθως…\nΟι οδηγίες που ακολουθούν καλό θα ήταν να μην εφαρμοστούν σε μωρά λίγο πριν ή μετά το γεύμα. Όταν λοιπόν είναι έτοιμο το μωρό σας, στρώστε μια πετσέτα κι έχετε δίπλα σας ένα μπολ με λίγο λάδι. Ξεκινήστε από τα πόδια του μωρού. Τα πόδια είναι ένα καλό σημείο του σώματος για να ξεκινήσετε, καθώς είναι λιγότερο ευαίσθητο από άλλα…\nΠες αντίο στη φουσκωμένη κοιλίτσα με αυτές τις τροφές!\nΤα κάνεις όλα σωστά αλλά το φούσκωμα δε λέει να φύγει; Μην αγχώνεσαι! Συμβαίνει σε όλους μας!Μπορεί να φταίει η αφυδάτωση, μπορεί να φταίει ο κύκλος σου ή κάτι που έφαγες. Φυσικά και υπάρχει λύση και θα τη βρεις στη διατροφή και πιο συγκεκριμένα σε αυτές τις 8 τροφές που τις συνιστούν και οι διατροφολόγοι! Πιπέρι καγιέν Τα μπαχαρικά σε…\nΔεδομένου ότι τα μωρά είναι πιο δεκτικά στην αφή και πιο δεκτικά στη ρεφλεξολογία ο παρακάτω τρόπος μπορεί να βοηθήσει στην ανακούφισή τους. Για παράδειγμα, όταν το μωρό είναι αναστατωμένο, μπορούμε να το κρατήσουμε και να το τρίψουμε την πλάτη του. Γενικά, υπάρχουν αρκετοί λόγοι να κλαίνε τα μωρά, όπως: -υπνηλία ή κόπωση, -υγρή ή βρώμικη πάνα -πείνα -υπερδιέγερση από το…\n< Page 1 … Page 3 Page 4 Page 5 Page 6 Page 7 … Page 52 >


Ένα παιδί μετράει …την κυβερνητική καταστολή – Πλήθος κόσμου στα δικαστήρια της Ευελπίδων – INDEPENDENTNEWS\nΠαρασκευή, 3 Δεκεμβρίου, 2021 (00:02)\nHome / ΚΟΙΝΩΝΙΑ / Ένα παιδί μετράει …την κυβερνητική καταστολή – Πλήθος κόσμου στα δικαστήρια της Ευελπίδων\nPosted on 19 Οκτωβρίου, 2020, 3:25 μμ\nΜαζική η συγκέντρωση αλληλεγγύης στα δικαστήρια της Ευελπίδων, όπου ο 14χρονος Βαγγέλης κλήθηκε να απολογηθεί ενώπιον του ανακριτή για κακουργηματικές κατηγορίες.\nΕλεύθερος αφέθηκε ο 14χρονος μαθητής και τα υπόλοιπα παιδιά που είχαν συλληφθεί στο μαθητικό συλλαλητήριο.\nΤο παρών στη συγκέντρωση έδωσαν ο εκπρόσωπος Τύπου του ΣΥΡΙΖΑ, Νάσος Ηλιόπουλος και πολλοί βουλευτές του κόμματος.\nΟ Νίκος Φίλης δήλωσε: «Πόσο υπερήφανη είναι η Δημοκρατία, όταν οι Αρχές «φορτώνουν» κακουργήματα σε 14χρονα παιδιά; Όταν τα φυλακίζουν και τα απομονώνουν για τέσσερις μέρες από τις οικογένειές τους; Όταν η νεολαία αντιμετωπίζεται ως εχθρός; Ντροπή!\nΤα αιτήματα των μαθητών και των μαθητριών είναι τα αιτήματα όλου του ελληνικού λαού για υγειονομικές συνθήκες ασφάλειας, για μια Παιδεία ποιότητας και ισότητας. Η κυβέρνηση αντί για διάλογο καταφεύγει στην ωμή βία και τον αυταρχισμό. Με ΜΑΤ και βία, όμως, δεν γίνεται παιδεία.\nΟι μαθητές είναι αθώοι και γι’ αυτό δεν θα μείνουν ανυπεράσπιστοι. Να σταματήσει αμέσως η κλιμάκωση της έντασης και της καταστολής που προωθεί η κυβέρνηση. Τώρα, πριν είναι αργά.»\nΣτη συγκέντρωση παρών και ο δήμαρχος Χαλανδρίου Σίμος Ρούσσος ο οποίος σημείωσε: «Είμαστε εδώ για να πούμε το αυτονόητο, ότι τα 14χρονα παιδιά πρέπει να είναι στα σχολεία, στους καθηγητές τους και στις οικογένειές τους. Αν βρίσκονται στα δικαστήρια, αυτό είναι ευθύνη της Πολιτείας. Στηρίζουμε τα παιδιά που αγωνίζονται, γιατί η θέση μας είναι δεδομένη και είναι με τους Αγιάννηδες, όχι με τους Ιαβέρηδες».\nΝεολαία ΣΥΡΙΖΑ: Η ποινικοποίηση των κοινωνικών αγώνων δεν θα περάσει!\n«Ελεύθερος ο Βαγγέλης, ο 14χρονος μαθητής και εκλεγμένος γραμματέας του δεκαπενταμελούς του 7ου Γυμνασίου Χαλανδρίου, που συνελήφθη την περασμένη Πέμπτη κατά τη διάρκεια του μαθητικού συλλαλητηρίου, και που κρατήθηκε για 4 ημέρες στο κρατητήριο.\nΤο “αδίκημα” που κατηγορούνταν ότι διέπραξε ο Βαγγέλης ήταν η συμμετοχή του στο μαθητικό συλλαλητήριο στην Αθήνα την Πέμπτη 15/10.\nΤο “έγκλημα” του ήταν ότι διεκδίκησε ένα σχολείο με ασφάλεια. Με λιγότερους/ες μαθητές/τριες ανά τμήμα, με περισσότερους εκπαιδευτικούς και προσωπικό καθαριότητας.\nΗ ποινικοποίηση των κοινωνικών αγώνων δεν θα περάσει!» ανέφερε η Νεολαία ΣΥΡΙΖΑ.\n«Στα κρατητήρια της ΓΑΔΑ παρέμειναν από την Πέμπτη, χωρίς να τους δοθεί η δυνατότητα επαφής με τους οικείους τους ή ακόμα και αλλαγής ρούχων, οι μαθητές που συνελήφθησαν στο μαθητικό συλλαλητήριο της Πέμπτης, μεταξύ των οποίων και ο 14χρονος από το 7ο Γυμνάσιο Χαλανδρίου στον οποίον αποδόθηκαν κατηγορίες σε βαθμό κακουργήματος» ανέφερε σε σχόλιό της, που δημοσιεύει η σελίδα «Μένουμε Ενεργοί», η δικηγόρος του νεαρού, Χρυσάνθη Χατζηδημητρίου.\nΣύμφωνα με την κ. Χατζηδημητρίου, επικαλούμενοι τον κορωνοϊό, οι αστυνομικοί της ΓΑΔΑ δεν επέτρεψαν σε ανήλικα παιδιά να έρθουν σε επαφή με τους γονείς τους όλο το τετραήμερο ενώ απαγόρευσαν στους συνηγόρους τους να τους μεταφέρουν φρέσκα ρούχα και συσκευασμένα τρόφιμα.\nEDITORIAL INDE: Φοβάται ο Χρυσοχοΐδης το «θεριό»\nΗ ανακοίνωση για τη σύλληψη του μαθητή του 7ου Γυμνασίου από την πρόεδρο του Συλλόγου Γονέων Χαλανδρίου Χριστίνα Χρηστίδου:\nΑνακοίνωση του Δήμου Χαλανδρίου για τη σύλληψη του μαθητή αναφέρει:\nΝάσος Ηλιόπουλος: Η ποινικοποίηση των κοινωνικών αγώνων δεν θα περάσει!\nΟ εκπρόσωπος Τύπου του ΣΥΡΙΖΑ, Νάσος Ηλιόπουλος αναφέρει σε δήλωσή του:\nΗ κυβερνητική καταστολή έχει φτάσει στο επίπεδο να συλλαμβάνει και να παραπέμπει μαθητές 14 ετών για κακουργήματα.\nΟ Βαγγέλης, πρόεδρος του 15μελούς του 7ου Γυμνασίου Χαλανδρίου, συνελήφθη στο μαθητικό συλλαλητήριο της Πέμπτης και κρατείται από τότε στην Ασφάλεια. Τον συνέλαβαν ενώ έβγαινε από ένα μαγαζί εστίασης και χωρίς να μπορέσουν να βρουν τίποτα ενοχοποιητικό πάνω του.\nΑύριο Δευτέρα 19.10 και ώρα 11:00 π.μ. θα βρεθούμε στη συγκέντρωση αλληλεγγύης στην Ευελπίδων μαζί με τους συμμαθητές του, τους συλλόγους γονέων και των Δήμο Χαλανδρίου.\nΗ ποινικοποίηση των κοινωνικών αγώνων δεν θα περάσει!\nΝεολαία ΣΥΡΙΖΑ:Ο Βαγγέλης δεν θα είναι μόνος. Θα είμαστε και εμείς μαζί του\nΣήμερα δικάζεται ένας από τους πολλούς μαθητές που είδαμε να συλλαμβάνονται την περασμένη εβδομάδα, με κατηγορίες για κακούργημα. Ο Βαγγέλης είναι 14 χρόνων, μαθητής γυμνασίου στο Χαλάνδρι και πρόεδρος 15μελούς του σχολείου του. Εδώ και 4 μέρες παραμένει κρατούμενος στην ασφάλεια Αθηνών και η μοναδική επικοινωνία που έχει με τον έξω κόσμο είναι ο δικηγόρος της οικογένειας του.\nΤο “αδίκημα” που διέπραξε ο Βαγγέλης ήταν η συμμετοχή του στο μαθητικό συλλαλητήριο στην Αθήνα την Πέμπτη 15/10. Η σύλληψη έγινε την στιγμή που έβγαινε από ένα μαγαζί εστίασης. Το γεγονός ότι δεν βρέθηκε τίποτα ενοχοποιητικό επάνω του δεν αποτέλεσε εμπόδιο για την σύλληψη του.\nΣήμερα δεν θα είναι μόνος. Θα είμαστε και εμείς μαζί του. Στις 11:00 συμμετέχουμε στην συγκέντρωση αλληλεγγύης έξω από το κτήριο 9 στα δικαστήρια της Ευελπίδων.\nΟΛΜΕ: Απαιτούμε να αφεθούν άμεσα ελεύθεροι οι συλληφθέντες μαθητές και να απαλλαχθούν απ’ όλες τις κατηγορίες!\nΨήφισμα της ΟΛΜΕ αναφέρει: